«Аҳмадбой»нинг жияни прокурор ҳамкасбларини пулларни ўғирлаганликда айблади – Газета.uz\n«Аҳмадбой» фаолиятидаги хатоларни сўзлаб берди. Унинг жияни суд жараёнида прокурор ҳамкасбларини пулларни ўғирлаганликда айблади.\n13 феврал 2020, 08:31 Жамият\n12 февраль куни жиноят ишлари бўйича жиноят ишлари бўйича Қуйичирчиқ туман судида «Аҳмадбой» иши бўйича тўртинчи очиқ суд мажлиси бўлиб ўтди.\nМазкур жиноят ишида асосий фигурант — Аҳмаджон Турсунбоев журналистларга баёнот бериб, қилган ишидан пушаймонлигини билдирди ва фаолиятидаги хатоларга тўхталиб ўтди.\n«Бу ишда энг катта хатом — фуқаролар ҳаддан ташқари кўпайиб кетди, вақтида тўхтатишим керак эди. 2009−10 йилларда фаолиятимни тўхтатиш керак эдим», — дея қайд этди у.\nТурсунбоевнинг айтишича, унга пул олиб келган ҳар қандай шахсни оддий фуқаро сифатида қабул қилган. Уларнинг саволларига батафсил жавоб берган.\n«Мен, аввало, Аллоҳга ишонганман. Бировга ишониб, бошимда кимдир бўлмаган. Чунки фуқаро келиб сўрарди: „Аҳмадбой ака, бу ишга ким кафил“, Худодан бошқаси кафил бўлмаган», — дея қўшимча қилди у.\nСудланувчининг таъкидлашича, гарчи жиноят иши очилишига фуқаролар томонидан ариза тушмаган бўлса-да, бунинг муайян сабаблари бўлган. У жиноят иши очилиши ҳамда фаолиятига чек қўйилишига одамлар орасида гап кўпайганини сабаб қилди.\n«Менинг устимдан ариза тушмаганди. Иш фаолиятимга чек қўйишди, бўлди. Жуда кўп одам мени номимдан иш қилган, филиаллар очишган — уларнинг менга алоқаси йўқ. Тўғрисини айтганда, нақд пул айланмаси — давлат тизими. Нақд пул кўтариб келган фуқаролар кўпайиб кетди, балки шунга фаолиятим ёпилгандир», — дея тахминларини билдирди у.\nСудланувчилар орасида бўлган Муроджон Турсунбоев музокара сўз навбатини олганда ўша ерда ишлаганидан пушаймонлигини билдирди. У, шунингдек, айрим ҳолатлардан норози эканини яширмади.\n«Прокурор жаноблари зарарни солидар тартибда қоплашни айтди. Ҳурматли прокурор, камида, 100 миллиард сўм пулни ҳамкасбларингиз йўқ қилиб юборган. Буни халққа ким тўлайди? Яна бу амаким бўйнига илиниб кетяпти. Мен-ку, майли, 5 йилда чиқиб келарман. Чунки айбсизлигим ҳамма билади. Лекин ким тўлайди? Шуларни ҳам эътиборга олинг, ўша пулларни ўғирлаганлар ҳам тўлаб юборсин», — дея музокара сўзини билдирди у.\nМуроджон сўз бошлаганда суд қамоғида бўлган Аҳмаджон Турсунбоев ва бошқалар уни имо-ишоралар билан тўхтатишга ҳаракат қилишди. Сўнггида, Аҳмаджон суд залида ўтирганларга эшитарли қилиб, «жим» дея қатъий таъкидлади. Шундан сўнг, Муроджон сўздан қолди.\nЖиноят ишлари бўйича Қуйи Чирчиқ туман суди биносида судья Шермуҳамедов раислигида ўтказилган очиқ суд мажлисида Ўзбекистон Жиноят кодексининг 168-моддаси 3-қисми «а» ва «в» бандлари (жуда кўп миқдорда фирибгарлик; уюшган гуруҳ томонидан ёки унинг манфаатларини кўзлаб содир этилган фирибгарлик — эски таҳрирдаги) бўйича айбланган Аҳмаджон Турсунбоев ва яна 15 кишига нисбатан суд ҳукми ўқилди.\nАҳмаджон Турсунбоев суд ҳукмига кўра айбли деб топилди ва унга 9 йил озодликдан маҳрум қилиш жазоси тайинланди.\nЖКнинг 59-моддаси 8-қисми ва 61-моддалари тартибида, тайинланган жазога қисман жиноят ишлари бўйича Тошкент вилоят судининг 2019 йил 28 октябрдаги ҳукми билан тайинланган жазосини қўшиб, узил-кесил ўташ учун бир йил муддатга тадбиркорлик билан шуғулланиш ҳуқуқидан маҳрум қилинган ҳолда, Аҳмаджан Турсунбоевга 14 йил 4 ой озодликдан маҳрум қилиш жазоси тайинланди.\nТурсунбоевга тайинланган озодликдан маҳрум қилиш жазосининг ўталмаган муддати, Олий Мажлис Сенатининг 2016 йил 12 октябрдаги «Ўзбекистон Республикаси Конституцияси қабул қилинганлигининг йигирма тўрт йиллиги муносабати билан амнистия тўғрисида"ги қарорининг 6-банди «б» кичик бандига асосан тўртдан бир қисмига қисқартирилди.\nЖазони умумий тартибли колонияларда ўташи ва жазони ўташ муддати 2016 йил 16 июндан бошлаб ҳисобланиши белгиланди. Олдинроқ Турсунбоевга қўлланилган қамоққа олиш тарзидаги эҳтиёт чораси ўзгаришсиз қолдирилди.


Йўллар асрлар давомида турли халқларни бир-бирига боғлаб, давлатлар ўртасида савдо-иқтисодий алоқалар ривожига муносиб хизмат қилиб келмоқда. Бунда, айниқса, темир йўл транспорти давлатимиз тараққиётининг муҳим стратегик йўналишларидан бирига айланди, десак, айни ҳақиқатни айтган бўламиз.\nШу боис мамлакатимизда истиқлол йилларида ягона миллий темир йўл тармоғини ташкил этиш, унинг -инфратузилмасини ривожлантириш, транспорт йўлакларини кенгайтиришга алоҳида эътибор қаратилаяпти. Соҳада йирик инвестициявий дастурлар доирасида кўплаб лойиҳалар амалга оширилиб, улкан бунёдкорлик ишлари бажарилаётир. Буларнинг барчаси, таъбир жоиз бўлса, элимизнинг асрий орзу-умидларини рўёбга чиқариб, иқтисодиётимиз барқарорлиги, халқимиз турмуш фаровонлигини таъминлашга хизмат қилмоқда. Мустақиллигимизнинг сўнгги 15 йилига назар ташлайдиган бўлсак, Навоий — Учқудуқ — Султон Увайстоғ — Нукус, “Аср қурилиши” номини олган Тошгузар — Бойсун — Қумқўрғон темир йўлининг қурилиб фойдаланишга топширилиши тизимда жаҳон талаблари даражасида хизмат кўрсатиш кўламини кенгайтирди. Бундай саъй-ҳаракатлар охирги беш йилда янада жадал тус олди. 2011 йилда саноқли давлатлардагина мавжуд бўлган юқори тезликда ҳаракатланувчи “Afrosiyob” электропоездининг Самарқанд, 2015 йилда Қарши, истиқлолимизнинг 25 йиллик байрами арафасида эса Бухоро шаҳарларига мунтазам қатнови йўлга қўйилгани бунинг яққол тасдиғидир.\nСоҳа вакиллари учун поёнига етаётган 2016 йил, айниқса, самарали кечди. Зотан, Ангрен — Поп янги электрлаштирилган темир йўли қуриб фойдаланишга топширилгани йилнинг оламшумул воқеаларидан бири бўлди. Айни пайтда ушбу магистраль орқали “Тошкент — Андижон — Тошкент” йўналишида кунига тўртта, “Андижон — Бухоро — Андижон” йўналишида ҳафтасига икки маротаба, “Андижон — Урганч — Андижон” йўналишида ҳафтасига бир маротаба йўловчи ташиш поездлари қатнови амалга оширилмоқда. Яқиндан бошлаб, аниқроғи, 16 декабрь кунидан эса водий аҳли Андижондан Москвага поездда бориш имкониятига эга бўлди.\nАлбатта, шиддат билан ривожланаётган бугунги давр хизмат кўрсатиш сифатини ҳам замонга мос равишда такомиллаштиришни талаб қилаётир. Шундан келиб чиқиб, соҳа ходимлари эндиликда темир йўлларни тўлиқ электрлаштириш ва аксарият ҳудудларда электропоездлар ҳаракатини ташкил этиш, юк ҳамда йўловчи ташишда самарадорликка эришишга интилишмоқда. Яна бир ўзига хос томони шундаки, ана шундай йўл тутиш иқтисодий тежамкорлик ва экологик барқарорликка эришишда ҳам қўл келади. Шу кунгача улар томонидан 1700 километрдан зиёд темир йўллар электрлаштирилган бўлса, шундан 500 километри ўтган йил ҳиссасига тўғри келди.\nБундан ўн йил муқаддам тоғ шароитида барпо этилган Тошгузар — Бойсун — Қумқўрғон темир йўли барчанинг ҳавасу ҳайратини келтирган эди. Бинобарин, ўша пайтларда бундай кўламдор объект ўзига хос мураккабликларга эгалиги боис унинг истиқболига кўпчилик гўёки мўъжизадек қарагани бор гап. Қарангки, истиқлол берган имконият, темир йўлчиларимизнинг ғайрат-шижоати, матонати туфайли ана шундай мўъжизалар яратилди. Эндиликда ушбу йўлларни электрлаштириш ишлари ҳам авж паллага кирди.\nЎзбекистон Республикаси Биринчи Президентининг 2010 йил 21 декабрдаги “2011 — 2015 йилларда инфратузилмани, транспорт ва коммуникация қурилишини ривожлантиришни жадаллаштириш тўғрисида”ги қарори ижроси юзасидан Мароқанд — Қарши темир йўли тўлиқ электрлаштирилган бўлса, ҳозирги кунда Қарши — Термиз участкасида лойиҳа доирасидаги ишлар қизғин давом эттирилмоқда. Умумий узунлиги 325 километрлик ушбу йўналишда электр-монтаж ишлари босқичма-босқич бажарилаяпти. Бу жараёнга ўтган йилнинг сентябрь ойида киришилган бўлиб, темир йўлчиларимиз томонидан Қаршидан Деҳқонободгача бўлган 90 километрга яқин масофа тўлиқ электрлаштирилди.\nДеҳқонобод вокзалида “Ўзбекистон темир йўллари” акциядорлик жамияти томонидан Қарши — Тошгузар — Деҳқонобод темир йўл участкаларида электрлаштириш ишлари якунланишига бағишланган тантанали маросим ташкил этилди. Унда темир йўлчилар, қурувчилар ва жамоатчилик вакиллари қатнашди. Тадбирда сўзга чиққанлар таъкидлаганидек, мазкур темир йўлда амалга оширилган тадбирлар нафақат ҳудуд, балки юртимиз тараққиётига хизмат қилиши билан алоҳида ажралиб туради.\n— Шундай улкан ва самарали лойиҳа ижросида иштирок этганимиздан жуда мамнунмиз, — дейди “Ўзбекистон темир йўллари” АЖга қарашли “1-сонли энергомонтаж поезди” унитар корхонаси раҳбари Анвар Сафарбеков. — Ишчи, техник ва мутахассислардан иборат аҳил жамоамизнинг ғайрат-шижоати билан тўрт ой давомида 2000 та темир-бетон устун, 1800 та консол, 167 та металл кўндаланг кесмалар, 224 километрлик туташтириш тармоқлари қуриб битказилди.\nАйтиш жоизки, лойиҳага кўра, 2017 йилда Термизгача бўлган темир йўлда электрлаштириш ишлари тўлиқ якунланади ҳамда замонавий электропоездлар ҳаракати йўлга қўйилади.\n— Аввало, Деҳқонобод тоғларини ёриб темир йўл ўтказилиши ўзбек халқининг бунёдкорлик салоҳиятини кўрсатган бўлса, бугунги кунга келиб, бу ерда бажарилаётган модернизациялаш жараёнлари темир йўлчиларимиз маҳорати янада юксалаётганидан далолат беради, — дейди Қашқадарё вилояти касаба уюшмалари ташкилотлари бирлашмаси раиси Эсонбой Ражабов. — Чунки айнан шу темир йўл туфайли Деҳқонобод туманининг ижтимоий-иқтисодий имкониятлари кенгайди. Бу ерда яшаётган аҳоли турмуш шароити янада яхшиланди. Ваҳолонки, илгари атрофи тоғу тошлардан иборат бўлган туман аҳолиси учун транспорт масаласи ўта долзарб эди. Темир йўл туфайли эндиликда уларнинг орзу-ҳаваслари ижобат бўлаётир. Шу маънода, мазкур воқеани биз, қашқадарёликлар, шу жумладан, деҳқонободликлар учун тарихий аҳамиятга эга байрам туҳфаси, десак, айни муддао бўлар эди.\nТантанали тадбирда Қашқадарё вилояти ҳокими З. Рўзиев сўзга чиқди.\nМазкур рукндаги бошқа мақолалар: « Бахтиёр болалик саодати\tБарака ойи »


16:33 / 17.03.2017\nЭнг кенг тарқалган паспорт ранги бу қизилдир.\nКоммунистик ўтмиш ёки ҳозирда шундай тузумда яшаётган мамлакатларда асосан шу рангдан фойдаланилади. Словения, Хитой, Сербия, Россия, Латвия, Руминия, Польша, Грузия каби давлатларнинг паспортлари шу тусда. ЕИнинг Хорватиядан бошқа аъзолари қизилнинг бошқа турдош тусларидан фойдаланади. ЕИ таркибига кирмоқчи бўлган давлатлар, хусусан, Туркия, Македония ва Албания ҳам паспортлари рангини бир неча йил аввал қизил рангга алмаштиришди. Анд тоғи мамлакатлари — Боливия, Колумбия, Эквадор ва Перу паспортлари ҳам худди шундай жигаррангда.\nКейинги энг тарқалган паспорт ранги кўк ва тўқ кўк тусларидир.\nКўк ранг «янги дунё» тимсоли ҳисобланади. Масалан, Кариб ҳавзасининг 15 мамлакати паспортлари худди шу рангда. Жанубий Америка мамлакатларининг кўк паспорти савдо иттифоқини англатади. Булар Бразилия, Аргентина, Парагвай. Биргина Венесуэла, гарчи шу иттифоққа кирса-да, паспорти қизил рангда. АҚШ фуқароларининг паспортлари 1976 йилдан эътиборан кўк рангда.\nЯшил тусга келадиган бўлсак, аксарият мусулмон мамлакатлар, жумладан Марокаш, Саудия Арабистони, Покистон ва Ўзбекистон паспортлари шу рангга бўялган. Яшил ранг Муҳаммад пайғамбар алайҳиссаломнинг суюкли ранги ҳисобланади. У ҳаёт ва табиат тимсолидир. Шу билан бирга, Ғарбий Африка мамлакатлари, мисол учун, Буркина Фасо, Нигерия, Нигер, Фил суяги қирғоғи ва Сенегал давлатлари паспортлари ҳам яшил рангга уйқашдир. Бунда, паспортлар Ғарбий Африка иқтисодий ҳамжамиятини ифодалайди.\nЭнг камёб паспорт ранги бу қора тусдир.\nАфриканинг Ботсвана, Замбия, Бурунди, Габон, Ангола, Чад, Конго, Малави каби давлатлари фуқароларининг паспортлари шундай рангда. Янги зеландиялар паспорти ҳам қора тусда, чунки бу ранг Янги Зеландия миллий ранги ҳисобланади.\nУшбу харитада мамлакатлар паспорт рангларида ифодаланган


hidoyat.uz – “Мовароуннаҳр” нашриётининг сайти - БУХОРОНИНГ ОЙПОШША БИБИЛАРИ\nБУХОРОНИНГ ОЙПОШША БИБИЛАРИ\nБухоро ўтмиши саҳифаларини уч Ойпошша Биби номлари безаб туради. Булар Абулфайзхоннинг волидаи муҳтарамаси, Абдулазизхоннинг онаси, подшоҳ қизи – подшоҳ синглиси Ойпошша Бибидир. Бухоро шаҳристони ва ундан ташқари ҳудудларда “савоби жория” учун тарихий обидалар қурдирган учала аёл ҳам Жўйборий хожалар авлодидан. Улар машҳур Чор Бакрлар қизи, неварасию чевараси бўлганлар.\nЧор Бакрларнинг саховатпешалик тарбиясини олган Пошша Бибилар қолдириб кетган катта хазиналарни бугун воҳага келаётган сайёҳу меҳмонлар ҳайратда томоша қилиб, бир дунё таассуротлар оғушида қолаётганлари бежиз эмас.\nЧор Бакрлар қизи бўлмиш Субҳонқулихоннинг аёли ота-онасидан катта меросий мулк туҳфа олади. У бу туҳфаларни ўзи учун сарф қилишни истамай, “савоби жория” сифатида, Бухоро шаҳристони ичидан бино қуриш учун подшоҳликдан жой сўрайди. Бу илтимосга кўра, қадимий Арк қўрғонининг кунботар томонидаги Ҳавзи баланд қаватидан ажратилган ерни Ойпошша Биби туҳфа сифатида эмас, “Зарга сотиб олинган ерда қад ростлайдиган бино тилладай қимматли бўлсин” деб, ҳар қаричини зархарид қилиб олади. Бибининг пок нияти ижобат бўлди. Ҳавзи баланд (бу ҳовуз тўрт томони тахтакорий қилингани ва ердан баланд бўлгани учун шундай номланган) ҳашаматли хонақоҳ қурилди.\nАмир Олимхон ҳукмронлиги даврига келиб, Пошша Биби қурдирган бинонинг пештоқига гул таққандай қилиб, айвон тикланди. Айвон 22 та устунли бўлиб, ҳамма устунларига бошию адоғигача безак берилди. Айвон рўпарасида ихчамгина минора ҳам тиклаб, ҳавзи тахтани тошҳовуз, саҳнни мавзега айлантиришда машҳур Уста Ширин маҳоратини кўрсатди. Бугун Бухоро шаҳристонида Болоҳовуз номи билан машҳур мавзенинг тарихи ана шундай.\nХожа Баҳоуддин Нақшбанд қадамжойидаги Оппоқ Ойим масжиди нақшу нигорлари киши диққатини тортади. Масжиднинг шифти гулнорий ранг билан безатилган. Чор Бакрлар авлодидан бўлмиш иккинчи Пошша Биби мазкур зиёратгоҳда масжид қурдирар экан, безак берувчи усталарга шоҳ ходими орқали айттириб юборган экан: “Нақши кундалий бунёдида игна учидек бўшлиқ ҳам қолмасинким, кўнгилда бўшлиқ пайдо бўлишидан қўрқаман!” Пошша Биби ота-онасидан мерос қолган мевали боғ даромадидан мазкур қадамжода Дарвозаи Тоқи Миёна тиклади. Хожа Баҳоуддин Нақшбанд қадамжойидаги Дарвозаи Боби Салом, Дарвозаи Диловар, қадимий Кавшкаш обидасидан кейин қад кўтарган Дарвозаи Тоқи Миёна жуда ҳашаматли. Шарқ, ғарб томонида пештоқ, ичкариси миёнсарой. Миёнсаройнинг ўнг, чап қанотидан иккита ихчамгина хона: бири дарсхона, иккинчисидан масжидга кирилади. Дарвозаи Тоқи Миёнанинг ичкари, ташқарисига усталар кўпроқ ироқий нақшлардан безак беришган.\nЧор Бакрлар шажарасининг яна бир саховатпеша аёли – Бибижон хоним ўтмишдошларининг хайрли амалларидан баҳра олиб, уларга издош бўлди. Бухоро шаҳристони деворидан ичкари жануб томонида отасининг унга атаб қурдирган боғи этагида катта қатнов йўли билан туташ мавзе тиклашни маслаҳат солган эди, ўғли – шоҳ Абдулазизхон бош эгиб маъқуллади. Абдулазизхон волидаи муҳтарамаси кўнгли тубидаги орзу – ҳовуз, масжид ва мадраса қурдиришга киришди. Ниҳоят, тарихий Дарвозаи Шайх Жалол рўпарасида учлик шаклидаги обидалар: сув хазинаси – ҳовуз, илм махзани – мадраса ва кўнгил изҳори маскани – масжиди жоме қад ростлади.\nБухоро аҳли янги ҳовуздан оби ҳаёт ичдилар. Масжидга бориб, Аллоҳ таолога саховатли оналар меҳнати ризоси шукрини қилдилар. Мадрасадан эса дарси ибрат ўргандилар. “Волидаи Абдулазизхон” номли мавзедаги бу жавоҳиротлар элга, Ислом динига, илму маърифатга чексиз муҳаббат тимсоли бўлиб қад кўтариб турибди.\nБухоро шаҳар “Чаҳор Бакр” жоме масжиди имом-хатиби


Боланинг нобуд бўлишига асосий сабаб қариндошлар ўртасидаги никоҳми? (видеоинтервью) - yangiliklar\nБоланинг нобуд бўлишига асосий сабаб қариндошлар ўртасидаги никоҳми? (видеоинтервью) — yangiliklar\nХабарингиз бор KUN.UZ таҳририяти Ўзбекистон Республикаси Соғлиқни сақлаш вазирлиги билан ҳамкорликда янги – “Соғлом ҳаёт” лойиҳасини бошлаган. Унда инсон саломатлиги, соғлом турмуш тарзи ва шу соҳага доир муҳим маълумотлар тақдим этиб келинмоқда. Бу галги кўрсатувимиз мазмуни эрта турмуш, ирсий…\nСиз ҳозир Маданият категориясидаги янгиликларни кўриб чиқдингиз. Бу сарловҳаси Боланинг нобуд бўлишига асосий сабаб қариндошлар ўртасидаги никоҳми? (видеоинтервью) бўлган мақола yangiliklar.net сайтига киритилган.


“Коррупциянинг доҳий конструктори” яна мансабга интилмоқда\n02 декабр 2020, Тошкент вақти: 01:42\nҚирғизистон президенти Қурманбек Бақиев мамлакат бош вазири ва сиёсатчилари коррупцияда айблаб келаётган Қамбарали Қонгантиев номзодини Марказий сайлов комиссияси раиси лавозимига таклиф этди.\nБу масала Қирғизистон жамоатчилигида катта шов-шувга сабаб бўлди. Чунки президент бир неча ой аввал жамоатчилик босими остида Қ.Қонгантиевни бош прокурор лавозимидан бўшатишга мажбур бўлганди.\nҚ.Қонгантиев фақат парламент тасдиғидан ўтсагина МСК раиси бўлиши мумкин. Бироқ парламент Қ.Қонгантиевни бу лавозимга тайинлаш масаласини кўриб чиқишни вақтинча рад этди.\n“Бу масала кун тартибимизда йўқ. Очиғи, кеча президентнинг вакили шу масалани кун тартибига киритишимизни илтимос қилди. Лекин биз парламент аввал ўз кун тартибидаги масалаларни, вақт қолса, кейин Қ.Қонгантиев масаласини кўриб чиқишини айтдик”, - деди парламент раиси Марат Султонов.\nПарламентнинг бундай қарорини айрим сиёсатшунослар сиёсий қадам сифатида баҳолайди. Биринчидан, президентнинг МСК раисини тайинлаш тўғрисидаги таклифи кутилмаганда бўлди, иккинчидан эса Қ.Қонгантиевни бош вазир Олмос Отамбоев ва кўплаб сиёсатчилар коррупцияда айблаб келади.\n“Қонгантиевлар сулоласи халқнинг нонини яримта қилаётганини, жиноятчиликни гуллатаётганини, коррупциянинг оталари эканини халқ аниқ билади. Уни ҳукумат аъзолари ҳам коррупцияда айблаб келган. Унинг МСК раислигига таклиф қилиниши президент ва бош вазир ўртасидаги зиддиятли муносабатни янада кескинлаштиради. Қирғизистонда яна митингбозлик бошланишига сабаб бўлади”, - деди таниқли жамоат арбоби Қачқин Бўлатов.\nУнинг айтишича, қирғиз сиёсатчилари ва жамоат арбоблари Қ.Қонгантиевни “коррупциянинг доҳий конструктори”, деб атайди.\nКузатувчилар фикрича, парламент мавжуд вазиятдан келиб чиқиб Қ.Қонгантиев номзодини тасдиқлаш масаласини кузга қолдирган. Бу вақтга келиб жамоатчилик босими остида мамлакат президенти ўз қарорини ўзгартириши мумкин.\nАйни пайтда Қ.Қонгантиевни мана шу лавозимга ўта муносиб, деб билгувчилар ҳам йўқ эмас. Улардан бири сиёсатшунос Токтогул Қақчекеевдир.\n“Президент бу лавозимга ўта лойиқ номзодни топган. Қ.Қонгантиев шўро даврида 32 ёшида бош прокурор ўринбосари лавозимга эришган. У жуда малакали, масъулиятли раҳбар ва сиёсатчидир”, - деди Т.Қақчекеев.\nҚирғиз матбуотида ёзилишича, агар президент кузгача Қ.Қонгантиевни МСК раиси лавозимига тайинлаш фикридан воз кечмаса, Бишкек бош майдонида яна кўп минг кишилик норозилик намойишлари бошланиши мумкин.


Россия Думасига сайловнинг якуний натижалари тасдиқланди\nЖумага ўтар кечаси, Марказий Сайлов Комиссияси 18 сентябрда бўлиб ўтган Россия Давлат Думасига сайловнинг якуний натижаларини тасдиқлади.\nСайлов якунига кўра "Единая Россия" партияси энг кўп ўринга эга бўлган– унда 343 мандат, КПРФ - 42 мандат, 39 мандат ЛДПРда, "Справедливая Россия" – 23 мандат. "Родина" ва "Гражданская платформа" партия вакиллари, ҳамда ўзини ўзи номзод қилиб кўрсатган бир киши биттадан мандатга эга бўлдилар. Сайловда қатнашиш деярли 48 фоиз бўлган.\nМухолифат овоз бериш жараёнидаги қонун бузилишлари туфайли сайловнинг қонунийлигини тан олмаган. Уларга кўра қатнашувчилар сонида ва овозларни санаш давомида қалбакилаштириш холлари бўлган. Мутахассислар, барча участкалардан олинган очиқ маълумотларни тахлил қилиб, оммавий тарзда овоз бериш холлари бўлган, деган фикрга келишган.\nМарказий Сайлов Комиссияси раҳбари Элла Памфилова баъзи (қонун) бузилиш холатлари бўлганини тан олиб айтдики, сайлов институтига бўлган ишонч тўлиқ таъминланмаган. Аммо, унинг сўзларига кўра, сайлов қонуний тарзда ўтган. Памфилова яна таъкидладики, бирор жойда жиддий (қонун) бузилиш холатлари тасдиқланса сайлов натижалари бекор қилинади. Шу хафтада (қонун) бузилиш холатлар ва шикоятлар юзасидан 32та жиноий иш очилган, 9 та сайлов участкаларида овоз бериш натижалари бекор қилинган.


Москвада яна бир ўзбекистонлик жинсий тажовузда айбланмоқда\n02 декабр 2020, Тошкент вақти: 17:35\nМосквада зўрлаш ва талон-тарожга қўл урганликда айбланиб қўлга олинган ўзбекистонликнинг исми ошкор қилингани йўқ.\nМосквада зўрлаш ва талон-тарожликларни амалга оширганликда айбланаётган 35 ёшли Ўзбекистон фуқароси ҳибсга олинди. Уни қўлга олишда иштирок этгани айтилаётган Россия Биринчи телеканали овоз режиссёри полиция раҳбарияти томонидан тақдирланиши айтилмоқда.\nЖиноят олдини олган журналист тақдирланади\n3 апрел куни кечки 10:30-ларда Москванинг Аргуновская кўчаси бўйлаб ишдан қайтаётган 26 ёшли Россия 1-телеканали овоз режиссёри Владимир Кузютин ёрдамга чақираётган ва нотаниш шахс томонидан калтакланаётган аёлни учратиб қолган.\n"Жиноят жойига яқинлашиб келиб, мен нохуш бир ҳодиса бўлаётганини сездим: аллақандай катта амаки бир аёлни ураётган экан, бу аёл эса “Ёрдам беринг, қутқаринг!”, деб бақириб қолди. Мен бунга жавобан баланд овозда бақиришни бошладим ва у қўрқиб қочиб кетди. Мен дарҳол полицияга қўнғироқ қилдим, уни тасвирлаб бердим ва кейинчалик у қўлга олинибди",- деди “КП” нашрига берган интервьюсида 26 ёшли Владимир Кузютин.\nЖурналист берган кўрсатмалар асосида полиция ходимлари оператив қидирув ҳарақатларни бошлайди ва жиноят жойидан узоқлашишга улгурмаган гумонланувчини қўлга олади, дейди Москва Жиноят-қидирув бўлими матбуот маркази раҳбари Маргарита Маслова.\n- Ярим соат ўтиб, Владимир берган белгилар асосида жиноят жойидан бир километр нарироқда 35 ёшли Ўзбекистон фуқароси қўлга олинди. Ҳозирга келиб унинг айби тўлиқ ўз исботини топди, у ўзи ҳам бунга иқрор бўлди,- дея маълум қилди МУР вакиласи Маргарита Маслова.\nМаълум бўлишича, Ўзбекистон фуқароси қўлга олинган Останкино туманида шу йилнинг 1 апрелида 23 ёшли бошқа аёл зўрланган. Полиция хабарига кўра, кўринишидан осиёлик бўлган жиноятчи аввалига қаршилигини синдириш мақсадида ўз ўлжасини қаттиқ калтаклаб, зўрлаб кетган.\nҲуқуқ-тартибот ходимлари бу жиноят 3 апрел куни ҳибс этилган шахс, яъни 1978 йилда туғилган ўзбекистонлик муҳожир томонидан содир этилганини гапирмоқда.\nОператив ходимлар томонидан Интернетга сиздирилган видеолавҳада исми ошкор этилмаётган бу шахс нима сабабдан бу жиноятга қўл урганини базўр рус тилида тушунтиришга уринмоқда.\n“Ҳечқиси йўқ, билганингча нима учун уни зўрлашга, тунашга уринганингни гапириб бер”, деяётган полициячига ўзбек муҳожири:\n"Мен ахлатхонада бирор янги нарса бор-йўқлигини, мис шунга ўхшаш нарсаларни ўзимга оламан, деб қидириб юрувдим. Қарасам, ўша ерда елкасига қора сумка осиб олган рус аёл ўтиб кетаётган экан. Мен сумкани тортиб олмоқчи эдим у қаршилик кўрсатди, мен уни бир урдим. У бақиришга тушди. Мен оғзини ёпиб “Бақирма!”, дедим. У “Бақирмайман, хоҳлаганингни ол!”, дегандек қилди. Мен ундан жинсий алоқага киришни сўрадим. У рози бўлди, фақат СПИД эканини айтди", дейди сўроққа тутилиши полиция ходимларининг қўл телефонига ёзилаётган ўзбекистонлик айбланувчи.\nНима қиларини билмай турган бир маҳалда жиноят жойига журналист Владимир Кузютин келиб қолади ва уни қўрқитиб олади.\nПолицияда бу шахс бошқа шу каби жиноятларга қўл урган бўлиши мумкинлигини тахмин қилишмоқда.\n1-канал ходими Кузютин эса яна бир нечта зўрлаш ва талон-тарожлар олдини олгани учун қаҳрамонларча шаҳар полиция Бошқармаси раҳбарияти томонидан тақдирланиши айтилди.\nМосквада жиноятга қўл ураётган муҳожир кўпаймоқда\nСўнгги пайтларда турли матбуот анжуманлари ва оммавий ахборот воситалари орқали янграётган рақамларда Москва шаҳри ва вилоятида содир этилаётган жиноятларнинг катта қисми айнан муҳожирлар, жумладан, Ўзбекистон фуқаролари томонидан содир этилаётганига урғу берилмоқда.\nХусусан, Россия Федерал миграция хизматининг Москва бўйича раҳбари Ольга Кириллованинг журналистларга билдиришича, 2013 йилнинг биринчи уч ойи давомида ўтган йилгига нисбатан мигрантлар томонидан Москвада содир этилган жиноятлар сони 40 фоизга ошган: 2012 йилнинг биринчи кварталида улар 2369 жиноятга қўл урган бўлса, жорий йил бошида 3350 жиноят қайд этилган.\nМутахассислар муҳожирлар томонидан содир этилаётган жиноятларнинг кескин ошишини уларнинг сони ошиши билан боғламоқда: 2013 йилнинг ўтган 3 ойи давомида Москванинг ўзида 400 минг мигрант қайдга олинган, ваҳоланки ўтган йили бу кўрсаткич 150 мингни ташкил этган.\nРоссия президенти ҳузуридаги Инсон ҳуқуқлари ва фуқаролик жамият бўйича кенгаш аъзоси Андрей Бабушкин келтираётган рақамларга кўра, Москвада “славян бўлмаганлар томонидан аслида 15 дан 23 фоизгача жиноятлар содир этилмоқда”. Бироқ унингча, “славян бўлмаганларнинг” қанчаси марказий-осиёлик муҳожир эканига оид аниқ рақамлар йўқ.\nЭслатиш жойизки, Россия пойтахти раҳбарияти ва шахсан мэр Сергей Собянинг МДҲ давлари билан миграция назоратини кучайтириш ҳамда мигрантларни махсус хориж паспортлари асосида Россияга киритиш таклифини илгари сурмоқда.\nРоссия Ижтимоий фикрни ўрганиш бутунроссия маркази (ВЦИОМ) тадқиқотларидан маълум бўлишича, бугунги кунда Россия пойтахтининг 20 фоиз аҳолиси мигрантлардир.


ШҲТ Ўзбекистонда бўлиб ўтган президент сайловига баҳо берди - 25.10.2021, Sputnik Ўзбекистон\nШҲТ кузатувчилар миссияси Ўзбекистон президенти сайлови миллий қонунчилик талабларига ва халқаро мажбуриятларга мос келганини қайд этди. 25.10.2021, Sputnik Ўзбекистон\nТОШКЕНТ, 25 окт – Sputnik. Ўзбекистон президенти сайлови қонун бузилишисиз ва миллий қонунчиликка биноан бўлиб ўтди, қонуний ва демократик эди. Бу ҳақда ШҲТ кузатувчилар миссияси раҳбари, ШҲТ бош котибининг ўринбосари Ерик Ашимов маълум қилди, деб хабар қилмоқда Sputnik мухбири.Миссия раҳбари Ўзбекистонда сайлов жараёни замонавий коммуникация ва ахборот технологиялари жорий этилиши туфайли такомиллашиб бораётганини таъкидлашди.Шунингдек, имконияти чекланган шахсларнинг участкаларда овоз бериши ташкиллаштирилган, коронавирус пандемияси сабаб тегишли чоралар кўрилган.“Ҳар ерда участка комиссиялари ходимлари маҳорати ва аҳолининг фаоллигини қайд этамиз”, - деб қўшимча қилд Ашимов.Аввалроқ Ўзбекистонда бўлиб ўтган сайловга МДҲ миссияси баҳо берган эди. МДҲ кузатувчилар миссияси раҳбари Сергей Лебедев сайлов қонунчиликка тўла мувофиқ равишда бўлиб ўтганини маълум қилди.Ўзбекистонда президент сайлови 24 октябрь, якшанба куни бўлиб ўтди. МСК маълумотларига кўра, сайловда 16 миллион 36 минг 914 нафар (80,8 фоиз) сайловчи қатнашган.\nўзбекистонда президент сайловлари-2021, ўзбекистон, сайловлар, шанхай ҳамкорлик ташкилоти, марказий сайлов комиссияси\n12:51 25.10.2021 (янгиланди: 13:01 25.10.2021)\nШҲТ кузатувчилар миссияси Ўзбекистон президенти сайлови миллий қонунчилик талабларига ва халқаро мажбуриятларга мос келганини қайд этди.\nТОШКЕНТ, 25 окт – Sputnik. Ўзбекистон президенти сайлови қонун бузилишисиз ва миллий қонунчиликка биноан бўлиб ўтди, қонуний ва демократик эди. Бу ҳақда ШҲТ кузатувчилар миссияси раҳбари, ШҲТ бош котибининг ўринбосари Ерик Ашимов маълум қилди, деб хабар қилмоқда Sputnik мухбири.\n“ШҲТ кузатувчилар миссияси Ўзбекистон президенти сайлови миллий қонунчилик талабларига ва халқаро мажбуриятларга мос келганини қайд этади. Сайлов эркин, қонуний ва демократик бўлди. Ушбу сайловда овоз бериш натижаларини шубҳа остига қўядиган қонун бузилишлари аниқланмади”, - деди Ашимов брифинг давомида.\nМиссия раҳбари Ўзбекистонда сайлов жараёни замонавий коммуникация ва ахборот технологиялари жорий этилиши туфайли такомиллашиб бораётганини таъкидлашди.\nШунингдек, имконияти чекланган шахсларнинг участкаларда овоз бериши ташкиллаштирилган, коронавирус пандемияси сабаб тегишли чоралар кўрилган.\n“Ҳар ерда участка комиссиялари ходимлари маҳорати ва аҳолининг фаоллигини қайд этамиз”, - деб қўшимча қилд Ашимов.\nАввалроқ Ўзбекистонда бўлиб ўтган сайловга МДҲ миссияси баҳо берган эди. МДҲ кузатувчилар миссияси раҳбари Сергей Лебедев сайлов қонунчиликка тўла мувофиқ равишда бўлиб ўтганини маълум қилди.\nРоссиялик кузатувчи чекка қишлоқлар қандай овоз берганини бориб кўрди\n25 Октябр, 11:29


Бутунжаҳон армия ўйинлари. Икки таэквондочимиз финалга йўл олди / Olamsport.com\nБутунжаҳон армия ўйинлари. Икки таэквондочимиз финалга йўл олди\nТеглар : ТаэквондоАрмия ўйинлари\n-57 кг вазн тоифасида юртимиз шарафини ҳимоя қилаётган Динорахон Мамадибрагимова чорак финалда АҚШ вакиласи Дейвон Льюисни 2:1 ҳисобида таслим қилди. Ярим финалда эса германиялик Анна Лена Фроемминг мағлуб этилди - 2:1. Энди Динорахон финалда россиялик Елена Евлампевага қарши даянга чиқади.\n-67 кг вазнда Нигора Турсунқулова чорак финалда италиялик Кристина Гаспани 11:0 ҳисобида мағлуб этди. Ярим финалда россилик Анастасия Баканова таслим қилинди - 18:2. Финалда Нигора хитойлик Менгю Занг билан олтин медаль учун жанг қилади.\n-80 кг вазн тоифасида Никита Рафалович нимчорак финалда эронлик Эрфан Наземига қарши даянга чиқди. Афсуски ҳамюртимиздан бу баҳсда омад юз ўгирди - 6:7.\n-87 кг вазн тоифасида Шуҳрат Салаев дастлабки босқичда Шаҳсам Карки устидан 32:3 ҳисобида ғалабага эришди. Нимчорак финалда эса россиялик Рафаэль Камалов билан баҳсда имкониятни бой бериб қўйди - 1:3.


АҚШ президенти Саудия Арабистонини судга беришга имкон берувчи қонунга тақиқлов қўйди\n07:37 / 24.09.2016\nАҚШ президенти Барак Обама 23 сентябрда 11 сентябрь теракти қурбонлари оилаларига Саудия Арабистонини судга беришга имкон берувчи қонунга тақиқлов қўйди. Бу ҳақда Reuters ахборот агентлиги хабар бермоқда.\nОбама ўз қарорини қонун лойиҳаси АҚШ миллий хавфсизлиги манфаатларига зиён етказиши билан тушунтирди.\nОбаманинг айтишича, агар қонун кучга кирса бошқа давлатлар ундан ўз навбатида АҚШ дипломатлари, ҳарбийлари ва компанияларига, ҳаттоки Вашингтонннинг қўллаб-қувватловидан фойдаланган хорижий ташкилотларни судга беришда фойдаланишлари мумкин бўлади.\nАввалроқ қонун лойиҳаси АҚШ конгрессининг қуйи палатаси ва сенатида қабул қилинганди. Энди президент тақиқловини енгиб ўтиш учун Конгресснинг ҳар иккала палатасининг учдан икки қисми аъзосининг розилиги керак бўлади.\nОбама қонун лойиҳасига тақиқловни Ар-Риёд 750 млрд долларни ташкил қиладиган ўзининг АҚШдаги қимматбаҳо қоғозлари ва активларидаги улушини сотиб юбориш билан тақдид қилгандан кейин ваъда берган.\nСаудия Арабистонида йўловчи самолётининг фавқулодда қўниши оқибатида 53 киши жароҳат олди\n21:59 / 22.05.2018


18:52 / 11.07.2018 | Mahmud Gaffarov | 5484\nАссалому алайкум! Телеграм ижтимоий тармоғидаги "СОФ ИСЛОМ" деб номланувчи каналдан яқин дўстимнинг телефонига Колгейт(colgate) тиш пасталарида чўчқа махсулотлари борлиги маълум бўлди. Бу ҳақида кўплаб рус сайтларида аввал хабар қилинган экан мазмунидаги хабар келди ва унинг остида мазкур рус сайтлардаги маълумотларнинг линклари берилган. Биз ўша линкларни очиб кўрдик, ҳақиқатан у ерда шу ва бошқа маълумотлар берилган. Саволим шуки, мазкур маълумотлар ҳақида сиз азизларимиз ҳам эгасизми ва бу нечоғлик ҳақиқат?\n- Ва алайкум ассалом! Аллоҳ таоло "Наҳл" сурасида шундай деб марҳамат қилган:\n116. Аллоҳга нисбатан ёлғон тўқиш учун тилларингиз васф қилган ёлғонни гапириб: «Бу ҳалол, бу ҳаром», деяверманглар. Албатта, Аллоҳга нисбатан ёлғон тўқувчилар нажот топмаслар.\nИнсон неъматни розиқ Аллоҳдан олади. Шунинг учун инсоннинг ҳалол ёки ҳаром ҳақида ҳукм чиқаришга ҳаққи йўқдир. Кимки ўзи ҳақсиз бўлган нарсага аралашиб, «Бу ҳалол, бу ҳаром», деса, Аллоҳ таолога нисбатан ёлғон тўқиган бўлади.\nСиз айтган тиш пастасида чўчқа ёғи борлиги ўз исботини топдими? Исботини топмаган нарса ҳақида нега ишонч билан, қатъий гап айтиляпти?! Телеграмда манба сифатида келтирилаётган русча сайтлар нимага асосланиб мазкур тиш пастасида чўчқа ёғи бор деяпти? Улар Колгейт тиш пастаси ширкатига бориб, мутасаддилар билан гаплашиб, маҳсулотнинг ишлаб чиқарилиш жараёни билан бевосита танишиб кўрдиларми?!\nХулоса қилиб айтадиган бўлсак, “фалон” тиш пастасида чўчқа ёғи бор. Шунинг учун уни ишлатиш қатъиян ҳаром” дейиш учун далил-ҳужжатлар етарли бўлиши керак. Етарли бўмаган ва исботини топмаган "ҳужжатлар"га асосланган фатволар эса илзомий кучга ҳам эга эмас.\nЭшитишимизча, кўпгина тиш пасталарини Ўзбекистонга олиб кирувчи фирма маҳсулотларига Малайзиядаги “Ҳалол” стандарти ҳамда “Таиланд Марказий Исломий мажлис”и томонидан “Ҳалол” сертификати берилган. Албатта, бу каби сертификатлар қаттиқ текширувлардан кейин тақдим этилади. Катта бир Исломий марказ таркибида чўчқа ёғи бор бўлган маҳсулотга “Ҳалол” сертификатини берармиди? Бу ақлга тўғри келадиган нарсами?\nИккинчиси: Асли ҳалол бўлган нарсаларнинг бирор йўл билан ҳаром қилингани собит бўлмаса, улар ҳалоллигича қолади.\nСавол: Колгейт(colgate) ва бошқа тиш пасталарини истеъмоли жоизми?\nЖавоб: Бу каби нарсаларда нажосат аралашганлиги шубҳаси туфайли нажосатга ҳукм қилиш жоиз эмас. Гўшт каби маҳсулотлардан бошқасида асл ҳукм уларнинг мубоҳ, яъни ҳалол ва пок эканлигидир. Модомики унга ҳаром нарсанинг аралашгани аниқ далиллар билан исботланмаса, қуйидаги қоида\nАгар нажосат борлигига шак қилинган бўлса, асл (қоида, нажосатга ҳукм қилинмай) покликнинг боқий қолишидирга мувофиқ нажосатга ҳукм қилинмайди. (ал-Ашбоҳ ван назоир). Валлоҳу аълам!


«ОВСИНИМ ТУФАЙЛИ ҚАЙНОНАМ МЕНДАН СОВИДИ»\n— Бу хонадонга келин бўлиб тушганимга ўн йилдан ошди. Шу пайтгача қайнонам билан орамиздан ола мушук ўтмаган. Батафсил... Янги шарх қўшиш «УЙЛАНИБ ҲАМ ТИНЧ ҚЎЙМАЯПТИ...»\n— Бир йигитга кўнгил қўйгандим. Маълум муддат учрашиб юрганимиздан сўнг у онасининг қистови билан бошқа қизга уйланаётганлигини айтди. Батафсил... Янги шарх қўшиш «ҲАЁТИМГА ИССИҚ-СОВУҚ АРАЛАШГАН...»\nБатафсил... Янги шарх қўшиш ЯХШИ ИШЛАШНИ ИСТАЙСИЗМИ?! ТАЪТИЛГА ЧИҚИНГ! Замонавий ҳаёт тарзи ҳар биримиздан максимум қувват, доимиий эътибор ва диққатни талаб этади. Биз 24 соат давомида ҳамма ишга улгуришга интиламиз, Батафсил... Янги шарх қўшиш МУНОСАБАТЛАРИНГИЗНИ ТЕКШИРИБ КЎРИНГ!\nАҚШлик руҳшунос Коррин Свит фикрича, эр-хотиннинг уйқу вақти қандай ҳолатда ухлаши улар ўртасидаги муносабатлардан дарак бериши мумкин. Батафсил... Янги шарх қўшиш 9 ХИЛ КЎРИНИШДАГИ ДАРАХТДАН ЎЗИНГИЗГА ЭНГ ЁҚҚАНИНИ ТАНЛАНГ! Берилган суратдаги 9 хил кўринишдаги дарахтдан ўзингизга энг ёққанини танланг. Танловингиз сиз ҳақингизда кўп нарсани ошкор этиши мумкин. Хўш, тайёрмисиз?! Батафсил... Янги шарх қўшиш «СЕВГАНИМ БОШҚАГА УЙЛАНАЯПТИ...»\n— Нодир акам билан бир-биримизни қаттиқ севамиз, анчадан буён учрашиб юрамиз. Бир ҳафта аввал кўнгил қўйганим отаси уни дўстининг қизига унаштирмоқчилигини айтди. Батафсил... Янги шарх қўшиш «АММАМ ОНАМНИ РАНЖИТАДИ...»\n— Уч аммам бор. Уларни яхши кўраман. «Онамдан қолган ёдгорларим» деб дадам ҳам жигарларини жуда ардоқлайди. Батафсил... Янги шарх қўшиш ТЎЙДАН АВВАЛ ДАВОЛАНИШ КЕРАКМИ?\nҲозирги қизларга ҳайронсан, турмушга чиқмасидан олдин бинойидек юришади-ю, тўйдан кейин гоҳ боши, гоҳ бели оғриб қолади. Батафсил... Янги шарх қўшиш «ПУЛ ТОПИБ КЕЛИШ ЭРНИНГ ВАЗИФАСИ» ДЕМАНГ!\n«ТУРМУШ ЎРТОҒИМ ИШСИЗ ҚОЛДИ»\nҚАҲВАГА ҚАРАБ, ФЕЪЛИМИЗНИ АНИҚЛАЙМИЗ!


ГАЗАБЛАНМА – КУН УЗ\nГлавная / Маданият / ГАЗАБЛАНМА\n16.01.2018\tМаданият Comments Off on ГАЗАБЛАНМА 84 Показы\nГазаб, жахл, кахр каби рухий холатлар айнан жанжаллик вазиятларда куплаб вужудга келиши учун имкон катта булади. Томонлар тукнашувининг психологик-рухий натижаси, узга томонга нисбатан куккис шаклланган хис-туйгу, узини мухофаза килиш ёки узга одамга босим ва тазъйик утказиш усули сифатида газаб, жахл, кахр жанжаллик вазиятларнинг одатдаги хамрохи хисобланади.\n“Улиб булдим-ку?! Яна нима керак узи сенга?!” Шундай жумлаларни ишлатган одамга эътибор билан бир каранг. Одатда, бундай сузларни ишлатишга мажбур булган одам хис-туйгулари нихоят даражада таранглашган, у рухан чарчаган ва танг ахволда, бундай одам уз ички туйгуларидан кайга кочишни, уларни кандай килиб жиловлаб олишни билмаётган одам булади. Рухий танг ахволдаги одам узининг мана шу холатини хар доим хам узи тугри англайвермайди. Шу боис, мана шундай ибораларни ишлатган инсонга эътиборлирок булиш талаб этилади.\nГазаб, жахл, кахр шундай хис-туйгуларки, улар хакикатан хам газаб ичидаги одамга хам, газаб йуналтирилган одамга хам жуда катта салбий таъсир, айникса, унинг саломатлигига жуда салбий таъсир утказади. Тез-тез газабланадиган одамлар ва мана шундай тез-тез бировларнинг газабини узига кабул килган одамлар хам хаётдан олдинрок куз юмадилар.\nНима учун шундай булади? Газаб, жахл, кахр – оддий хис-туйгулар эмас. Инсон газабланаётган вактида унинг организми жуда катта ички галаён, босим, жисмоний, рухий, психологик холат замирида ётган кимёвий узгаришларни бошидан кечиради. Энг аввалги узгариш мияда содир булади. Мия бош кобиги инсон атрофидаги булаётган ва махсус тарзда унга каратилган минглаб ахборотларни синчиклаб урганишга йуналтирилган. Мия мазкур ахборотларни тартиблаштиради. Шу каторда мия инсоннинг турли хис-туйгулари каторида газаб, жахл ва кахр хисларини хам бир маромда ушлаб туришга сайи-харакат килади.\nИнсон мияси “бу одам газабланяпти”, “унинг газаби менга каратилган” ёки “мен газабдаман”, “менинг жахлим чикяпти” деган хулосаларни килиши билан мия адреналин моддасини ишлаб чикарувчи безларга буйрук етказади. Адреналин безлари мия килган хулосаларга мувофик равишда организмга анчагина микдорда адреналин суюклигини чикаради. Организмга чикарилган фавкулодда адреналин сабабли юрак уруши кучаяди ва тезлашади. Адреналин инсон шаклланишида жуда зарур булган моддаларда хисобланади.\nАдреналин инсонга унинг атроф мухит билан булган курашларида куркмаслик, жасурлик, катъият, карши тура олиш, хужум килиш, узини химоя килиш учун кумак берган. Инсон йирткич хайвонни улдираётган вактида адреналин унга куч бериб турган, йирткич хайвон улдирилгандан сунг адреналин моддаси уз функциясини бажариб булганлиги сабабли у организмдан чикиб кетган. Аммо биз газаблангандаги, жахлимиз чикканидаги, кахримиз келганидаги организмда вужудга келган адреналин моддаси уз-узидан организмда чикиб кета олмайди. Шу боис, соглом турмуш тарзи билан шугулланиб яшаётган одамлар турли спорт турлари оркали ортикча адреналинга карши уз организми фаолиятини мувофиклаштириб турадилар.\nАдреналин газаб жараёнида узига хос узгаришларни амалга оширади. Газаб жараёнида танамиз харорати кутарилади. Бизнинг тана кон босими ундаги кон микдорига боглик булади. Газабланганда кон микдори купаяди ва веналаримиз деворларига унинг кучли босими таъсир эта бошлайди томирлари деворлари кон босими билан кураша бошлайди. Кон босимининг кучли босимга карши улар туриб бериши лозим булади. Аммо инсон мунтазам газабланаверса, кон томирларига булган тахдид ва босим хам кучайиб боради. Натижада томирлар деворлари емирила бошлайди.\nЁш организмда емирилган томир деворларини махсус ишлаб чикиладиган холестерин моддаси тиклаш учун ишлатилади.томир деворларини кайта тиклаш максадида холестерин моддаси купрок ишланади. Аммо ёш улгайган сайин ортикча холестерин томир деворларида туплана бошлайди. Организмда моддалар алмашуви бузилади. У организмнинг ёг йигишига, кон томирларининг огирлашиб колишига, томир деворларининг бир текис булмаслигига олиб келади. Охир окибатда, томир юрак системаси касалликларининг келиб чикишига сабаб булади. Кон томири холестеринга тулиб кетиб, шу асосида кон босими кучайиб кетса, юрак хуружлари вужудга келиши хам мумкин. Газаб, жахл ва кахр каби хиссиётлар эса мана шундай холатларнинг кучайиб кетиши учун асос булиб хизмат килади. Газаб ва жахл ошкозон яраси, доимий бош огриклари, саратон, юрак-кон системасининг турли касалликларини келтириб чикариши мумкинлиги илмий исботланган.\nШу боис – энг аввало тинчланинг. Уз газаб, жахл ва кахрингизни енгиб утишга урганинг. Уларни жиловлай билинг. Уларнинг узингиз ва узгалар саломатлигига рахна солишига йул куйманг. Инсон хулк-атворини газаб, жахл ва кахрдан поклаш сизни жуда куп нохушликлардан саклаб колади ва бахтли хаётингиз учун яхши замин булиб хизмат килади.\nУзбекистон мусулмонлари идораси Фатво булими ходими\nПред. Мухаббат, ишк ва рашк\nСледующая АЛЛОХ САБР КИЛУВЧИЛАР БИЛАН БИРГА


Adidas компанияси аёллар учун футболкаларнинг олдини ўта очиқ ишлагани учун танқидга учради\n23:01 / 04.08.2015\nAdidas компанияси аёллар учун мўлжалланган “Манчестер Юнайтед” клубининг сувенир футболкаларининг олдини эркакларникига нисбатан ўта очиқ чиқаргани учун танқидга учради. Бази мухлисаларнинг фикрича, футболканинг тепа қисми жуда чуқур қирқимга эга. Бу ҳақда Daily Mail нашри хабар бермоқда.\n“Adidas, шу ишинг жиддийми? Нима учун аёллар футболкаси эркакларникига нисбатан очиқ ишланган? Бизлардан баъзиларимиз ҳаммага сийнамизни кўрсатиш истагида ёнмаймиз”, деб эътироз билдирди клубнинг мухлисаларидан бири твиттерда.\nAdidas’нинг янги спорт коллекцияси август бошида сотувга чиқарилган эди. Кийимларнинг асосий қисми “Манчестер Юнайтед” футболчилари майдонга тушадиган спорт кийимининг айнан ўзини такрорлайди.\n“Adidas ассортиментида “Манчестер Юнайтед” футболчилари майдонга тушадиган футболканинг айнан ўзига ўхшаш нусхаси билан бир қаторда аёллар учун ишлаб чиқарилган эркин услубдаги футболка ҳам мавжуд. Тадқиқотлар натижаларига асосланиб, аёллар учун футболканинг дизайни асл дизайндан ўзгача ишланган эди. Бу клуб мухлисаларига танлаш имкониятини беради”, деб изоҳ берди ушбу ҳолатга компания матбуот хизмати.\nКоллекция 2014 йилнинг июлида клуб билан Adidas ўртасида тузилган, 10 йилга мўлжалланган 750 млн фунт стерлингли шартнома реклама кампаниясининг бир қисми сифатида чиқарилган. Ушбу шартнома жаҳон футболи тарихидаги энг катта қийматга эга шартнома бўлди.


Жамолиддин Шарипов: "Жаҳон чемпионатига бирга чиқамиз ва бирга борамиз" - Спорт UZ - Скачать музыку бесплатно новинки музыки 2016-2017\nЎзбекистон миллий терма жамоаси февралда Тошкентда ўтадиган Осиё чемпионатига тайёргарликни давом эттирмоқда. Хосе Мария Мендез бошчилигидаги терма жамоамиз 22 ва 23 январь кунлари Олма-Ота шаҳрида Қозоғистон терма жамоаси билан иккита ўртоқлик учрашуви ўтказди ва ҳар икки баҳсда 1:3 ҳисобида имкониятни бой берди. Ана шу икки учрашувдан сўнг терма жамоа ҳужумчиси Жамолиддин Шариповдан интервью олдик.- Январь ойидаги Тошкентда ўтган йиғин ҳақида нима дея оласиз? Мураббийлар нималарга кўпроқ аҳамият беришди?- Январдаги йиғинда кўпроқ тактика, прессинг қилиш ва прессингдан чиқиш устида ишладик. Шунингдек, стандартлардан қандай фойдаланиш борасида ҳам шуғулландик. - Осиё чемпионати гуруҳдаги рақиблар ҳақида нима дея оласиз?- Ҳозирги пайтда Осиёда кучсиз жамоанинг ўзи йўқ, футзал тезлик билан ривожланиб бормоқда. Гуруҳимиздаги рақибларга келсак, Ливан терма жамоаси бизга ноқулай рақиб ҳисобланади, Қирғизистон эса тайёргарликни чет давлатларда олиб бормоқда. Арабларни эса ҳали яхши билмаймиз, шунинг учун ҳам уларни кучсиз деб айта олмайман. - Уларни қанчалик ўргандинглар?- Ҳозир рақибларимизни ўрганиб чиқмоқдамиз. Ливанда индивидуал жиҳаттан кучли ўйинчилар кўп, қўшниларимиз эса жамоавий ўйин кўрсатишади. Биз шуларга қарши тайёргарлик кўраяпмиз. - Чемпионатни Тошкентда ўтиши сизларга қанчалик ёрдам беради?- Ўз уйимизда ўйнаганимизда мухлислар жуда катта ёрдам беради. Буни 2010 йилги Осиё чемпионатида ҳам кўрганмиз, бу сафар ҳам мухлислар бизни қўллаб-қувватлаб туришларини хоҳлаймиз. - Қозоғистонга қарши иккита ўйин ўтказилди. Бу ўйинлар жамоамизга қанчалик фойдали бўлди деб ўйлайсиз?- Қозоғистон кучли терма жамоа, уларнинг таркибида маҳаллийлаштирилган бразилияликлар бор. Айни пайтда улар яхши формада, бизга ана шундай кучли жамоалар билан ўйинлар керак. Кучли жамоаларга қарши ўйинлар орқали хатоларимизни кўриб, уларни тўғрилашга ғаракат қиламиз. - Жамоамиз бош мураббийи Хосе Мария Мендезга қандай таъриф бера оласиз? Унинг ўзгача жиҳатлари борми?- Мендез жуда кучли мутахассис, ҳар бир нарсага аҳамият беради. Машғулотларда охирги кучимиз қолгунча ишлатишга ҳаракат қилади, ўйин пайтида ким қаерда ўйнаши кераклигини билади. - Тошкентдаги чемпионатдан олдин мухлисларга қандай тилакларингиз бор?- Мухлислар ҳамма ўйинларимизга келиб бизни қўллаб туришларини истардим. Ўз навбатида биз ҳам мухлислар ишончини оқлашга интиламиз.Насиб қилса, Колумбияда ўтадиган Жаҳон чемпионатига бирга чиқамиз ва бирга борамиз. - деб хабар бермоқда Stadion.uz нашри.


Фото: Миллий кинология маркази қандай ишлайди? – Ўзбекистон\nГлавная / Медиа / Фото: Миллий кинология маркази қандай ишлайди?\nРекламный код можно тут разместить. Фото: Миллий кинология маркази қандай ишлайди?\n47 Показы Пойтахт журналистлари 21 июль куни Ўзбекистон Давлат божхона қўмитасининг Миллий кинология маркази фаолияти билан яқиндан танишди. ДБҚ раиси ўринбосари Ғофуржон Шукуров ҳамда Миллий кинология маркази директори Абдураҳмон Турсунов кинология марказининг ўрни ва аҳамияти, мазкур соҳанинг ривожи тўғрисида маълумотлар тақдим этди.\nМиллий кинология маркази 1996 йилда ташкил этилган. Марказ ҳуқуқни муҳофаза қилиш органлари кинология марказларини методологик таъминлаш, кинологларни тайёрлаш, нафақат ДБҚ, балки бошқа тузилмалар — Мудофаа вазирлиги, ИИВ, Давлат чегараларини қўриқлаш қўмитаси ва ФВВ учун ҳам хизмат итларини ўргатиш ва зотларини саралаш бўйича иш олиб бормоқда. Бу ерда Марказий Осиё, Афғонистон, Мўғулистон ва Эрон каби давлатлардан келган кинологлар ҳам ўқитилади.\nКурсант-кинологлар ва хизмат итлари ҳимоя-қоровул, қидирув хизматлари, гиёҳванд ва портловчи моддалар, шунингдек, жабрланган кишиларни излашга ўргатилади. Жорий йилда хизмат итлари мутахассислиги рўйхати пул купюралари (валюталар)ни қидириш билан бойиди.\nМарказ махсус ва умумий тайёргарлик учун мўлжалланган машғулот майдонларига эга. Тезкор-қидирув тусидаги ўқувлар реал шароитларга юқори даражада яқинлаштирилган объектлар — юк ва енгил автомобиллар, автобуслар, темир йўл вагонлари, самолёт, бензин қуйиш шохобчаси ва бошқаларда ўтказилади.\nМарказда ветеринария хизмати ташкил этилган бўлиб, хизмат итларининг соғлигини сақлаш, уларни даволаш учун барча шарт-шароитлар мавжуд. Жумладан, рентген хонаси, лаборатория, жарроҳлик ва даволаш хоналари, ультратовуш диагностика жиҳозлари билан таъминланган.\nМарказда немис овчаркаси, Шарқий европа овчаркаси, Ўрта осиё овчаркаси, лобрадор, инглиз коккер-спаниели, ротвейлер, қора терьер, рус спаниели ва Белгия овчаркаси (маленуа) зотларига мансуб зотдор итлар етиштирилиб, мос келувчи махсус йўналишлар бўйича хизматга тайёрланмоқда. Питомник хориждан харид қилиш ва марказнинг ўзида кўпайтириш йўли билан мунтазам тўлдириб борилади. Марказда ёш кучук болалари билан дастлабки машғулотлар ўтказиш учун махсус жиҳозланган зал ташкил қилинган.\nҚайд этиш жоизки, кинологлар ва хизмат итлари ёрдами билан гиёҳванд моддалар ва бошқа тақиқланган маҳсулотларни контрабандаси, товарларнинг ноқонуний транзитини аниқлаш бўйича кўплаб натижаларга эришилган. Марказ фаолияти йўлга қўйилгандан буён ДБҚ ҳудудий бўлинмалари томонидан хизмат итлари ёрдамида катта миқдордаги гиёҳванд моддалар аниқланди, қурол-яроғ, портловчи моддалар ва ўқ-дориларнинг мамлакатга олиб кирилишига бўлган уринишларга барҳам берилди.\n1998−2015 йиллар мобайнида хизмат итлари ёрдамида 2403 та қонунбузилиш ҳолатлари аниқланган бўлиб, 3240,5 кг ва 158952 туп гиёҳванд моддалари ушлаб қолинган. Шунингдек, 510 та ҳолатда 306 та турли ўқ отар қуроллар, 34737 та ўқ, 9634та гильза ва 334,3 кг порох моддаларини мамлакатимиз ҳудудига ноқонуний олиб ўтилишга чек қўйилган.\nХизмат итларини сақлаш уларни ҳисобини юритиш, ветеринария тадбирларини ўз вақтида ўтказилишини назорат қилиш мақсадида божхона органлари ҳисобидаги хизмат итларига электрон индентификацияловчи микрочиплар ўрнатилган. Ушбу усул нафақат ҳайвонларни алмаштириб қўйилишининг олдини олади, балки уларни ҳисобга олиш тизимини янада соддалаштиради.\nМарказ фаолияти Бирлашган миллатлар ташкилоти, Жаҳон божхона ташкилоти ва бошқа кўплаб ҳалқаро ташкилотлар томонидан қизғин кутиб олиниб, юксак эътироф этилди. Жумладан, 2008 йил 3 июнь куни Жаҳон божхона ташкилоти потенциалини ортириш Директоратининг директори Ларс Карлсон Миллий кинология марказига Ташриф буюрди. Ташриф доирасида Миллий кинология марказига минтақавий мақом берилиши бўйича Жаҳон божхона ташкилоти билан Давлат божхона қўмитаси ўртасида ўзаро ҳамкорлик Меморандуми имзоланди.\n1997 — 2015 йиллар давомида Кинология марказида 3270 нафардан зиёд кинологлар ўқитилиб, қарийб 4150 хизмат ити тайёргарликдан ўтди.\nҲаққимизда Пред. Маълумотлар узатиш тармоқлари хизматини кўрсатиш қоидалари янгиланмоқда\nСледующая «Гуанчжоу Эвергранд» Сколари билан шартномани узайтирди\nФото: Владимир Путин Самарқандда\nРоссия Президенти Ислом Каримовни хотирлаш учун Самарқандга ташриф буюрди.\n0 ° C H: 0° L: -3° Ташкент Воскресенье, 20 Ноябрь Прогноз на неделю Пн Вт Ср Чт Пт Сб -5° -4° -6° -5° -4° -2° -7° -10° -10° -10° -13° -14° Энг машҳур\tЭден Азар АПЛда октябрь ойининг энг яхши футболчиси деб топилди\n02.11.2016\tАлейш Видал 13 млн евро эвазига Барселонани тарк этиши мумкин\n03.11.2016\tЎзбекистон ва Қозоғистон раҳбарлари телефон орқали мулоқот ўтказди\n04.11.2016\tСерхио Рамос Audi компанияси ташкил қилган картинг мусобақасида ғолиб бўлди\n04.11.2016\tАПЛ. Челси йирик ҳисобда ғалаба қозониб, пешқадамликни қўлга олди\n06.11.2016\tПоследние новости\tАПЛ. Суонси Челсига бас кела олмади


ЖИНСИЙ МАЙЛ - DAVOLASH\nАвтор Davo На чтение 4 мин Просмотров 97 Опубликовано 07.11.2017\nЖинсий майл (либидо) — жинсий алоқага хоҳиш, эҳтиёж, рағбат, интилиш, инсондаги жинсий инстинктларнинг кўриниши, наслдан наслга ўтиб келадиган туғма механизмлар тўплами.\nУ бола балоғатга етиш даврида пайдо бўлиб, кейинчалик қариликда жинсий функциялар сўниши натижасида секин-аста йўқолиб кетади.\nҲайвонларда жинсий инстинкт бутунлай биологик турни сақлаб қолишга, яъни авлод қолдиришга қаратилган бўлса, инсонда жинсий майл ўзининг биологик характерини анчагина йўқотиб, фарзанд қолдириш билан бирга кўпроқ лаззатланишга алоқадор бўлиб қолган.\nЖинсий майлни қондириш жараёни доимо маълум бир мақсад (лаззатланиш ёки фарзанд қолдириш)га қаратилган, онгли равишда бажариладиган фаолият тариқасида ўтади. Инсонда жинсий майл кишининг иродаси, онгига итоат этади.\nЖинсий майл эндокрин безлар тизими — гипофиз бези, мояк (эркакларда), тухумдон (аёлларда), буйрак усти безлари, қалқонсимон без ва бундам ташқари бош миядаги бир неча тузилмаларнинг фаолиятига, қондаги маълум бир гормонларнинг миқдорига, шунингдек ҳаёт давомида шаклланиб борадиган шартли рефлексларга боғлиқдир.\nЭркакларда жинсий майлнинг ўзгариши жинсий фаолликнинг ҳамма кўринишларига — эрекция, эякуляция ва оргазмга таъсир кўрсатади.\nЖинсий фаоллик жинсий ҳаёт даврида аввало инсоннинг индивидуал хусусиятлари (ёши, жинсий майли ва бошқалар)га қараб, ҳар хил даражада бўлади. Ҳар бир инсоннинг етуклик даврида ўз жинсий фаоллик мароми, меъёри ёки даражаси қарор топади.\nУ жинсий алоқа қилиб, нафсини қондиргач, одатда жинсий майл босилиб, сўнг аста-секин кучая боради ва навбатдаги алоқадаи сўнг яна босилиб қолади.\nБирор сабаб туфайли (масалан, сафарга кетиш, жуфтидан ажралиш ва ҳ. к. ) одат бўлиб қолган жинсий фаоллик мароми бузилса, жинсий майлни мажбуран тийиб туриш натижасида кўнгилга ҳар хил таъсир қиладиган турли ўзгаришлар пайдо бўлиши мумкин.\nБу ўзгаришларнинг қанчалик сезиларли бўлиши инсоннинг ёши, жинсий майлининг даражаси, мижози ва бошқаларга боғлиқ. Жинсий майлни мажбуран тийиб туриш одатда неврозсимон ўзгаришлар: уйқу бузилиши, кишининг тажанг бўлиши, жинсий мавзудаги гапларга кўпроқ эътибор бериши ва ҳ. к. ларда намоён бўлиб, маълум муддатдан кейин организм янги ҳолатга мослашгач, ўтиб кетади.\nБунда эркакларда бўлиб турадиган эҳтилом ўзига хос физиологик ҳимоя механизми бўлиб хизмат қилади. Эҳтиломдан сўнг одам енгил тортади.\nҲар бир кишининг жинсий ҳаёти ҳар хил бўлиб, у кўпгина оШшларга — жинси, ёши, туғма ирсияти, қондаги гормонлари, асаблари, шахснинг индивидуал хусусиятларига боғлиқдир.\nБир киши учун жинсий ҳаёт меъёр бўлиб ҳисобланган миқдор бошқа одам учун бўлиши мумкин бўлмаган, одатдан ташқари нарсадек кўриниши мумкин. Кўпгина инсонлар жинсий ҳаёт меъёрлари тўғрисида нотўғри фикрларда юришади.\nНатижада ўзлари соғлом бўлсалар-да, менда сексуал камчилик ёки ўзгаришлар бор, деб ўйлаб юришади. Жинсий ҳаётнинг жадаллиги, яъни жинсий алоқаларнинг қанчалик тез-тез бўлиб туриши инсоннинг ёши, саломатлиги, туғма хусусиятлари, турмуш шароитлари, олган тарбияси ва ҳ. к. ларга боғлиқ.\nШуни билиб қўйиш керакки, 25-40 яшар эркаклар учун бир ҳафтада 2-3 марта жинсий алоқа қилиш меъёр ҳисобланиб, айримларга шу ҳам кўпдек кўринади.\nАммо баъзи эркаклар учун ҳар куни жинсий алоқа қилиш ҳам малоллик келтирмайди. Демак, меъёр тушунчаси нисбий бўлиб, ҳар бир эркакнинг ўз нормаси бўлади. Агар алоқадан кейин эркак ўзини яхши ҳис қилса, бу унинг соғлигига салбий таъсир кўрсатмаса, ҳолдан тойдириб қўймаса, кейинги кун иш фаолиятига ёмон таъсир қилмаса, жинсий алоқага яна эҳтиёж сезса, унда эҳтиёжига қараб давом эттиравериши мумкин. Лекин,ҳадцан ошиш ёмон оқибатларга олиб келиши мумкинлигини эсдан чиқармаслик керак.\nЕтук сексуаллик даври деб ҳисобланадиган 27-50 яшарлик пайт жинсий фаолликнинг етарлича текис бўли- ши билан характерланади. 50 ёшдан кейин эса жинсий фаоллик аста-секин пасайиб, жинсий ҳаёт секин-секин сўниб боради.


Жиззах шаҳридаги ҳуқуқий экспериментнинг дастлабки натижалари » Жиззах шаҳар ҳокимлиги расмий ахборот портали\nРасмий ахборот портали » Янгиликлар » Жиззах шаҳридаги ҳуқуқий экспериментнинг дастлабки натижалари\n17 январь 2020 йил\nБугун 17 январь куни Жиззах шаҳрида Ўзбекистон Республикасининг 2019 йил 7 ноябрдаги “Кўп квартирали уйларни бошқариш тўғрисида”ги Қонун нормаларини апробация қилиш юзасидан Жиззах шаҳрида ўтказилаётган ҳуқуқий экспериментнинг дастлабки натижаларини муҳокама қилишга ҳамда келгусидаги вазифаларни белгилаб олишга бағишланган ўқув-амалий семинар ўз ишини бошлади.\nСеминарда Уй-жой коммунал хизмат кўрсатиш вазири Музаффар Салиев, Жиззах шаҳри ҳокими Акбар Шукуров иштирок этмоқда.\nЖиззах шаҳрида ҳуқуқий эксперимент ўтказиш жараёнида тўпланган тажрибани оммалаштириш мақсадида мазкур семинарга вилоятлар уй-жой коммунал хизмат кўрсатиш бошқарма бошлиқлари ва ҳудудий инспекциялар раҳбарлари жалб этилган.\nБугунги кунда Жиззах шаҳрида фаолият юритаётган 52 та ХУЖМШларнинг 21 та йўналиши бўйича фаолиятини хатловдан ўтказиш ишлари тўлиқ якунланиб, хатлов якуни натижалари бўйича Ширкатларнинг фаолиятида қуйидаги муаммо, камчилик ва ҳуқуқбузарликлар мавжудлиги аниқланиб олинди:\n52 та Ширкатдан 7 таси бугунги кунга қадар вакант бўлиб турибди, фаолият юритаётган 45 та ширкатдан 16 тасида ширкат раислари ноқонуний равишда тайинланган. Яъни, ушбу ширкат раислари шу уйлар мулкдори ҳисобланмайди, улар бошқа ҳудудлардан ёки якка тартибдаги уйлар (участкалар)да яшаётган шахслар бўлиб, улар Фуқаролар йиғини раисининг ноқонуний буйруқлари билан тайинланиб келганлар;\nфаолият юритаётган 45 та ширкат раисининг атиги 10 таси мувофиқлик сертификатига эга бўлиб, қолган 35 таси шу кунга қадар умуман ўқитилмаган;\nфаолият юритаётган 45 та ширкат раисининг атиги 7 таси олий маълумотли бўлиб, қолган 38 таси ўрта махсус ёки умуман шу соҳани тушунмайдиган шахслар билан бутланган.\nшуларнинг 80 фоизи аёлларни ташкил этган ва улар уй-жой фондини сақлаш ва ундан фойдаланиш соҳаси бўйича умуман маълумотга эга эмас;\nбугунги кунда шаҳарда ташкил этилган 52 та Ширкатнинг 48 таси хизмат хоналар билан таъминланмаган;\nфаолият юритаётган 52 та Ширкатнинг 49 таси моддий техника базасига, махсус мутахассисликка эга бўлган ходимларига эга эмас.\nЖиззах шаҳар ҳокимининг иқтисодиёт ва тадбиркорлик масалалари бўйича биринчи ўринбосари\nЖиззах шаҳар ҳокимининг ўринбосари-маҳалла ва оилани қўллаб-қувватлаш бўлими бошлиғи


GM ҳамкорларини чув туширди\n16 апрел 2021, Тошкент вақти: 07:49\nГермания шаҳарларидаги Opel заводининг 10 мингга яқин ходими GM ширкати ҳаракатларига қарши норозилик акцияси уюштирди.\nАҚШ даги энг йирик General Motors автоширкатининг Германиядаги Opel корхонасини Магна концорциумига сотмаслик тўғрисидаги қарори Вашингтоннинг Берлин ва Москва ўртасидаги алоқаларига соя солмоқда.\nБир неча ой давомида Германиядаги заводни сотиш борасида Магна концорциуми билан музокаралар олиб борган GM ширкати 4 ноябр куни Opelни сотмасликка қарор қилганини билдирди.\nБу қарорнинг эълон қилиниши эса¸ Германия канцлери Ангела Меркел Вашингтон сафарини ниҳоясига етказаётган бир пайтга тўғри келди.\nТўрт ой муқаддам General Motors ширкати АҚШ ҳукумати сайъ- ҳаракатлари туфайли деярли синишдан омон қолган эди.Ширкатнинг Opelни сотиши кўзланган Канада ва Австрия иштирокидаги Магна концорциумига Россиянинг “Сбербанк”и ҳам аъзо бўлган.\nАгар Ангела Меркелнинг Opelни Магна-Сбербанкка сотиш келишувини тузиш учун жуда катта сиёсий куч сарфлагани инобатга олинса, GM қарорининг Берлин раҳбари учун оғир зарба эканини англаш мумкин.\nЎзи билан АҚШга сафар қилган журналистларга интервью берган Ангела Меркел президент Барак Обама билан 2 ноябр куни Оқ уйда бўлиб ўтган учрашув чоғида GM қарори ҳақда сўз бўлмаганини айтди.\n-Агар президент бу ҳақда била туриб, менга айтмаган бўлса, бу нарса ўзаро алоқаларимизга таъсир этмай қолмайди, дея қўшимча қилди Германия канцлери.\nGM ширкатининг 12 кишидан иборат бошқарув кенгаши ўз қарорини айнан 2 ноябр куни эълон қилган эди.\nАҚШ ширкати Opel масаласида Магна гуруҳи билан қарийб етти ой давомида музокаралар олиб борди. Шу давр мобайнида Меркел ҳукумати Opelни сақлаб қолиш мақсадида қарийиб 2.2 миллард доллар сарфлади ва келажакда Магна гуруҳига бир неча миллиард долларлик ёрдам кўрсатишга ваъда берган эди.\nГермания Иқтисод вазири Рейнер Брюдерле эндиликда ҳукумат сарфлаган пулларини GMдан қайтариб олишни истаётганини билдирди.\n- Биз солиқ тўловчилар пулларини қайтариб оламиз ва солиқ тўловчилар бундай қилишга ҳақлидирлар,деди Германия Иқтисод вазири.\nМосквада эса Россия Бош вазири Владимир Путин АҚШ ширкати қарорини бошқа ҳамкорларни менсимаслик дея баҳолади.\n-Сўнгги босқичда келишувни имзолашдан бош тортиш қарори бизнинг манфаатларимизга путур етказмайди. Бироқ бу қарор америкалик ишбилармонларнинг ўз ҳамкорларига бўлган "ўзига хос" муносабатда бўлиш маданиятини намойиш қилди,деди Владимир Путин.\nРоссия Бош вазири, шунингдек, ўз ҳукумати бундан сабоқ олишини айтар экан, GM ширкатининг мамлакатда амалга ошираётган лойиҳаларини қўллаб-қувватлашда давом этишини маълум қилди.\nGMнинг Chevrolet русумдаги машинаси Россияда энг кўп сотиладиган автомобиллар рўйхатидан ўрин олган.\n5 ноябр куни эса General Motors ширкати Германиядаги Opel корхоналаридан 10 мингдан зиёд ходимни ишдан бўшатиш режасини расман тасдиқлади.\nГерманиянинг тўртта шаҳрида Opel заводлари фаолият юритади ва уларда сўнги ҳисоб китобларга кўра, 50 мингдан зиёд ходим ишлайди.\nАйни пайтда Германия шаҳарларидаги Opel заводининг 10 мингга яқин ходими GM ширкати ҳаракатларига қарши норозилик акцияси уюштирди.\nКасаба уюшмаси раҳбари Клаус Франц ўз навбатида норозилик акцияларининг Opelнинг Европада жойлашган бошқа корхоналарида ҳам ўтказилиши мумкинлигини маълум қилди.


17:23 / 08.01.2017 9065 pdf Ўқиш режими + -\n«Ҳадис» – араб тилида «гап-сўз» маъносини англатади. Демак, ҳадис деганда, Пайғамбар соллаллоҳу алайҳи васалламнинг айтган гап-сўзлари кўзда тутилади.\nҲадис илми билан шуғулланувчи олим эса, муҳаддис дейилади. Муҳаддислар – асосан, ҳадисни Пайғамбар соллаллоҳу алайҳи васалламдан қайси йўллар билан, кимлар орқали ривоят қилиниб ўзларигача етиб келганини аниқлайдиган олимлардир. Улар бу улкан масъулиятли ишни амалга оширишда жуда ҳам аниқ ва ишончли йўлларни танлашган. Мазкур услуб ва илмий йўллар инсоният тарихида инсоний (гуманитар) илмларга асос бўлган.\n«Суннат» сўзи эса, араб тилида «тариқат – маънавий йўл» маъносини англатади. Фалончининг суннати дегани унинг ҳаётий йўли, деганидир. Шундан келиб чиқиб, Пайғамбар соллаллоҳу алайҳи васалламнинг суннатлари, деганда тарийқатлари, йўлларини тушунамиз.\nСуннат муҳаддислар истилоҳида, қуйидагича таъриф қилинади: «Пайғамбар соллаллоҳу алайҳи васалламдан асар бўлиб қолган гап, иш, тақрир, халқий (тана тузилиши), ахлоқий сифатлар ва таржимаи ҳолга тегишли маълумотлар «Суннат» дейилади».\nУшбу таъриф Пайғамбаримиз Муҳаммад соллаллоҳу алайҳи васалламдан асар бўлиб қолган ва ишончли манбаълар орқали ривоят қилинган бир неча хил нарсани ўз ичига олмоқда ва ўша нарсаларнинг тўплами «Суннат», деб номланишини англатмоқда. Ана ўша таърифда зикри келган нарсаларга биттадан мисол келтирайлик.\n1. «Гап» – бунга Пайғамбаримиз соллаллоҳу алайҳи васалламнинг турли ҳолат ва муносабатларда гапирган гаплари киради.\nМисол учун «Албатта ишлар ниятга боғлиқдир»-деганлар.\nУшбу муборак гапни эшитган одамлар, омонат билан уни эшитмаганларга етказганлар. Шу тарийқа авлоддан-авлодга ўтиб муҳаддис олимгача етиб келган. Муҳаддис эса илмий йўллар билан текшириб, унинг ҳадис эканлигига ишонч ҳосил қилгандан сўнг китобига ёзган. Буни «қавлий (гап) суннат» дейилади.\n2. «Иш» – Пайғамбар соллаллоҳу алайҳи васалламнинг қилган иш – амалларидир. Мисол учун таҳорат қилиш, намоз ўқиш, ҳаж қилиш ва бошқа ишларни олиш мумкин. Шунга ўхшаш амалларни кўрган кишилар бу ҳақда кўрмаганларга айтиб, кўрсатиб берган. Бундай маълумотлар шу тарийқа ҳадис олимига етиб келган. Пайғамбар соллаллоҳу алайҳи васалламнинг қилган ишлари сифатида асар бўлиб қолган. Буни, «амалий (иш) суннат» дейилади.\n3. «Тақрир» – бир нарсага иқрор бўлиш, унинг тўғрилигини тасдиқлаш-маъқуллаш маъносини англатади. Суннатдаги тақрир эса Пайғамбаримиз соллаллоҳу алайҳи васалламнинг саҳобаи киромлар томонидан содир бўлган баъзи нарсаларни маъқуллашларидан иборатдир. Бунга мисол: Холид ибн Валид розияллоҳу анҳу Пайғамбаримиз юборган бир тўп лашкарга бош эди. Борган жойида жунуб бўлиб қолди ва совуқдан қўрқиб ғусл қилмасдан, таяммум билан намоз ўқиди. Унинг шериклари буни Расулуллоҳ соллаллоҳу алайҳи васалламга етказишган. Шунда Расулуллоҳ соллаллоҳу алайҳи васаллам Холид ибн Валид розияллоҳу анҳунинг қилган ишини маъқуллаганлар. Маъқуллаш, гап билан маъқул, деб айтиш ёки инкор қилмай, индамай қўйиш билан ҳам бўлади Буни «тақририй суннат»-дейилади.\n4. «Халқий» – тана тузилишидаги сифатлар. Пайғамбар соллаллоҳу алайҳи васалламни кўрган кишилар У зотнинг бўй-бастлари, тана тузилишлари сочлари, кўзлари ва бошқа аъзоларини батафсил васф қилиб берганлар. Бу маълумотлар ҳам ривоят бўлиб муҳаддисларга, улар орқали Ислом умматига етиб келган. Масалан, Имом Термизийнинг «Шамоили Муҳаммадийя» асарлари, айнан шу масалага бағишланган алоҳида китобдир. Барча муҳаддисларимиз ҳам алоҳида китоб таълиф қилмасаларда, ушбу маънодаги ҳадиси шарифлардан ўзларига етганларини ривоят қилиб қолдирганлар.\n6. «Таржимаи ҳол». Пайғамбаримиз соллаллоҳу алайҳи васалламнинг муборак ҳаётлари, У зот таваллуд топганларидан бошлаб, то Роббиларига мулоқот бўлгунларича таржимаи ҳоллари ўта аниқлик ва бутун тафсилотлари билан ривоят қилинган. Бу бобга тегишли ривоятлар тўпламини «Сийрат», ҳам дейилади.\nЎз-ўзидан маълум бўлмоқдаки, Суннат Ислом учун, мусулмонлар учун ўта муҳим манбадир. Чунки, у Ислом Пайғамбари Муҳаммад соллаллоҳу алайҳи васалламнинг – Аллоҳ таолонинг охирги ва мукаммал динини ўз ҳаётларида тўлиқ татбиқ қилиб кўрсатган муборак зотнинг – гаплари, ишлари, маъқуллашлари, халқий, хулқий сифатлари ва таржимаи ҳоллари тўпламидан иборатдир.\nИлоҳий, абадий ва мўъжизакор дастур Қуръони Каримни ҳаётга татбиқ қилиш йўллари ва услубларини ҳам Суннатдан ўрганамиз. Чунки, Қуръони Каримни қабул қилиб олган, одамларга етказган ва ўз ҳаётида татбиқ қилиб кўрсатган зот Муҳаммад соллаллоҳу алайҳи васалламдирлар.\nҚуръони Каримнинг тафсирини ҳам Суннатдан ўрганамиз. Чунки, Қуръоннинг биринчи ва бош тафсирчиси Муҳаммад соллаллоҳу алайҳи васалламдирлар. У киши ўзларига нозил бўлган оятларини атрофларидаги кишиларга ўқиб берар, зарур бўлганда тафсир қилиб ҳам берар эдилар. Кўпгина саҳобалар ўзлари тушунмай қолган жойларини Пайғамбар соллаллоҳу алайҳи васалламдан сўраб олар эдилар. Ана ўша нарсалар ҳам ҳадисларда келган.\nҚуръони Карим Бош дастур сифатида умумий ҳолда амр қилган ишларнинг тафсилотини ҳам суннатдан билинади. Мисол учун Аллоҳ таоло Қуръонда Намоз ўқишга амр қилган. Лекин намозни қандоқ қилиб ўқишни Пайғамбаримиз соллаллоҳу алайҳи васаллам батафсил айтиб, кўрсатиб берганлар. Шунингдек, Қуръони Каримда закот бериш фарзлиги айтилган, закотни қайси турдаги молдан, қанча миқдорда ва қандоқ қилиб бериш ҳам Суннати мутаҳҳарада батафсил баён қилинган.\nШунингдек, умумий йўналиш ва қоидалар Қуръонда зикр этилиб, шу асосда шариатнинг бир мунча ҳукмлари Суннат ила собит бўлгандир. Демак, Суннат Ислом шариатида Қуръони Каримдан кейинги иккинчи масдар-манбадир. Бу солиштириб кўриб мулоҳаза қилиб айтилган фикр эмас. Балки, Суннатнинг Ислом шариатида иккинчи масдар эканлигини Аллоҳ таоло ва Унинг Расули Пайғамбар соллаллоҳу алайҳи васаллам айтгандир. Бу – мусулмонларнинг асрлар оша иттифоқ ўлароқ амал қилиб келаётган ишидир. Бу – соғлом ақл ва тафаккур тақозосидир.\nАллоҳ таоло Қуръони Каримнинг кўпгина оятларида мўминларни аввало Ўзига итоат қилишга амр қилганидан сўнг Пайғамбар соллаллоҳу алайҳи васалламга итоат қилишга амр қилган. Қуръони Каримда: «Эй иймон келтирганлар, Аллоҳга итоат қилинглар ва Расулига итоат қилинглар» ояти такрор-такрор келган.\nАллоҳга итоат қилиш Қуръонга итоат қилиш билан бўлади. Пайғамбар соллаллоҳу алайҳи васалламга итоат қилиш, тирикликларида шахсларига итоат қилиш билан бўлса, У зотнинг вафотларидан кейин эса суннатларига амал қилиш билан бўлади. Кези келганда шуни айтиб ўтиш лозимки, Аллоҳга итоат қилиш билан Пайғамбарга итоат қилиш алоҳида-алоҳида икки хил нарса эмас.\nЧунки, Пайғамбар соллаллоҳу алайҳи васаллам ҳам доимо Аллоҳнинг итоатида бўлганлар. Аллоҳнинг итоатидан ташқари нарсага буюрмаганлар. Гап Аллоҳ таолонинг бевосита Қуръонда келган амрларига итоат қилиш билан, Пайғамбаримиз соллаллоҳу алайҳи васалламнинг Суннатлари воситаси ила келган амрларига ҳам итоат қилиш ҳақида кетмоқда.\nҚуръони Карим лафз ва маъно жиҳатидан Аллоҳнинг Пайғамбаримиз соллаллоҳу алайҳи васалламга юборган, ожиз қолдирувчи ваҳийсидир.\nСуннат-ҳадис – эса маъноси Аллоҳдан, лафзи Пайғамбардан бўлган ваҳийдир. Дин диёнат, шариат ва бошқа маъноларда Пайғамбаримиз ўз шахсий фикрларини эмас, Аллоҳнинг ваҳийсини ўз иборалари билан тақдим этганлар. Аллоҳу таоло У зоти бобаракот соллаллоҳу алайҳи васалламнинг васфларида:\n«У ҳаводан гапирмас. Бу фақат қилинадиган ваҳийдир»-деган.\nЯъни, Пайғамбар соллаллоҳу алайҳи васалламнинг ҳар бир гаплари Аллоҳнинг ваҳийсидир. У киши ўз ҳавойи нафсларидан гапирмаслар. Ана шундан кўриниб турибдики, Суннат шариатимизнинг иккинчи масдари – манбасидир.\nАллоҳ таоло Қуръони Каримнинг «Нисо» сурасида: «Йўқ! Роббингга қасамки, улар токи, Сени ўз ораларида чиққан нарсага ҳакам қилмагунларича, сўнгра Сен чиқарган ҳукмдан нафсларида танглик топмайдиган бўлмагунларича ва тўлалигича таслим бўлмагунларича зинҳор мўмин бўла олмаслар»-дейди.\nШунга биноан мўминлар ўз ҳаётларида юзага келган ҳар бир муаммони, масалани ҳал қилишда Пайғамбар соллаллоҳу алайҳи васалламни, У зотнинг суннатларини ҳакам қилиб олмоқлари лозим. У зотдан чиққан ҳукмни эса кўнгилларида ҳеч бир танглик топмай амалга оширмоқлари, ўша ҳукмга тўлалигича таслим бўлмоқлари керак. Акс ҳолда мўминлик даъвосини қилишга асло ҳақлари йўқ. Бу – Суннатнинг шариатимизда Қуръондан кейин иккинчи ўриндаги масдар эканини қаттиқ таъкидловчи далилдир.\nҚуръони Каримда ушбу маънолардаги оятлар жуда ҳам кўпдир. Уларнинг ҳаммаси ҳам Суннатнинг Ислом шариати учун иккинчи масдар эканлигига далолат қилади. Бу масалани Пайғамбаримиз соллаллоҳу алайҳи васаллам Ўзлари ҳам алоҳида ва қайта-қайта таъкидлаганлар. У зот бобаракот ўз ҳадисларидан бирида:\n«Сизнинг ичингизда икки нарсани қолдирдим. Агар уларни маҳкам тутсангиз, ҳеч адашмайсиз. Булар – Аллоҳнинг китоби ва Менинг суннатимдир»-деганлар.\nХудди шу маънодаги ҳадислар жуда кўп. Уларда Пайғамбаримиз соллаллоҳу алайҳи васаллам аввал Қуръонни, кейин Суннатни айтишларидан ҳам, Суннат шариат учун Қуръондан кейинги иккинчи масдар эканлиги тушуниб олинган.\nУшбу маънони янада тўлароқ англаб етиш учун машҳур муҳаддислар Имом Аҳмад, Имом Абу Довуд, Имом Термизий, Имом Доримий, Имом Байҳақий, Имом Ибн Саъд ва Имом Ибн Абдул Баррлар ривоят қилган бир ҳадисни ўрганайлик.\nПайғамбаримиз соллаллоҳу алайҳи васаллам саҳобалардан Муоз ибн Жабал розияллоҳу анҳуни Яманга ўз вакиллари қилиб юбораётиб у кишига:\n«Агар сенга бир ҳукм чиқариш керак бўлиб қолса, қандоқ қилиб ҳукм чиқарасан?»-дедилар. У киши: «Аллоҳнинг Китоби ила ҳукм чиқараман»-деб жавоб берди. У зот соллаллоҳу алайҳи васаллам: «Аллоҳнинг китобида бўлмасачи?»-дедилар.\n«Расулуллоҳнинг суннати ила»-деди. У зот соллаллоҳу алайҳи васаллам: «Расулуллоҳнинг суннатида ҳам бўлмасачи?»-дедилар.\n«Ўз раъйим билан ижтиҳод қиламан. Бўш келмайман»-деди у.\nШунда Расулуллоҳ соллаллоҳу алайҳи васаллам Унинг кўксига уриб: «Расулуллоҳнинг расулини Аллоҳни ва Расулуллоҳни рози қиладиган нарсага муваффақ қилган Аллоҳга ҳамдлар бўлсин»-деб ниҳоятда мамнун бўлдилар.\nЮқоридаги ҳадиси шарифда Расулуллоҳ соллаллоҳу алайҳи васаллам йўқ бўлган жойда мўминлар аввало Қуръонга, кейин эса Суннатга қараб иш қилишларини лозимлигини очиқ-ойдин кўриниб турибди.\nУшбу оят ва ҳадислардан далолат олган ҳолда Ислом уммати Аллоҳ дунёни динимиз ила мунаввар қилган кундан бошлаб ҳозиргача Суннат Қуръондан кейинги иккинчи масдар эканига якдил иттифоқ қилиб келмоқда. Бу нарсага фақат ўзини унутган, эс ҳуши жойида бўлмаган баъзи шахс ёки тоифаларгина қарши чиққан бўлиши мумкин.\nСоғлом ақл ҳам Суннат Қуръондан кейинги иккинчи масдар эканини тасдиқ қилади. Аллоҳу таоло Ўзи танлаб олиб пайғамбар қилган зотнинг суннати иккинчи масдар бўлмай, кимники бўлиши мумкин? Албатта, ҳар бир соғлом фикр эгаси бу саволга, фақатгина Муҳаммад соллаллоҳу алайҳи васалламнинг суннатларигина Ислом шариатига иккинчи масдар бўлади, деб жавоб беради.\nМана, Суннати луғатдаги ва истилоҳдаги маъноларини ўрганиб чиқдик, бу тўғрида мисоллар ҳам келтирдик. Қолаверса, Суннатнинг Ислом шариати учун Қуръони Каримдан кейинги иккинчи масдар эканлигини ҳужжат ва далиллар билан тушуниб ҳам олдик.\n17:04 / 08.01.2017 8009\n17:23 / 08.01.2017 2456\n1453 13:30 / 27 январь\n1179 13:08 / 28.10.2020\n2466 14:05 / 09.10.2019\n1389 13:01 / 16.09.2020


Таълим тўғрисидаги янги қонун: асосийлари ҳақида қисқача | NORMA.UZ\nКак перейти на НДС и налог на прибыль по расчетному пороговому показателю – читать на buxgalter.uzЧто изменится в налогообложении в 2021 году – читать на buxgalter.uzОплачивается ли «больничный», выданный частной клиникой – читать на buxgalter.uzКак не зависеть от банковского рабочего дня – читать на buxgalter.uzЕсли продавец при покупке через КПК не оформил ЭСФ и чек ККМ – читать на buxgalter.uz\nТаълим тўғрисидаги янги қонун: асосийлари ҳақида қисқача\n“Таълим тўғрисида”ги Қонуннинг янги таҳрири эълон қилинди (23.09.2020 йилдаги ЎРҚ-637-сон Қонунга қаранг).\nҲужжат 1997 йилдан буён амал қилиб келаётган эскирган “Таълим тўғрисида” ва “Кадрлар тайёрлаш миллий дастури тўғрисида”ги қонунларни алмаштиради.\nЯнги қонуннинг асосий фарқлари ҳақида қисқача:\nбиринчидан, таълим олиш шаклларининг таснифи кенгайтирилди:\nишлаб чиқаришдан ажралган (кундузги) ва ажралмаган ҳолда (сиртқи, кечки, масофавий);\nназарий - таълим ташкилоти негизида, амалий - таълим олувчининг иш жойида бирга олиб бориладиган дуал таълим;\nоилада таълим олиш ва мустақил таълим олиш;\nкатта ёшдагиларни ўқитиш ва уларга таълим бериш;\nжисмоний, ақлий, сенсор (сезги) ёки руҳий нуқсонлари бўлган болалар (шахслар) учун инклюзив таълим;\nэкстернат тартибидаги таълим - ўқув дастурларини мустақил равишда ўзлаштиришни ўз ичига олиб, унинг якунлари бўйича таълим олувчилардан давлат таълим муассасаларида якуний ва давлат аттестацияларидан ўтиш;\nмудофаа, хавфсизлик ва ҳуқуқни муҳофаза қилиш фаолияти соҳасида кадрлар тайёрлаш.\nиккинчидан, Вазирлар Маҳкамаси, Таълим сифатини назорат қилиш давлат инспекцияси (Таълим инспекцияси), Президент, ижод ва ихтисослаштирилган мактабларни ривожлантириш агентлиги, шунингдек соҳа вазирликлари ва маҳаллий давлат ҳокимияти органларининг ваколатлари тафсилотлари билан аниқлаштирилди.\nучинчидан, таълим жараёнининг барча иштирокчиларининг ҳуқуқий мақомига кўпроқ этибор қаратилган:\nтаълим ташкилотлари – уларни ташкил этиш, қайта ташкил этиш ва тугатиш, уставга талаблар;\nпедагогик ходимлар, таълим олувчилар, уларнинг ота-оналари ва бошқа қонуний вакиллари – ҳуқуқлар, мажбуриятлар ва кафолатлар бўйича. Таълим-тарбия жараёни иштирокчиларини ижтимоий ҳимоя қилиш чора-тадбирлари белгиланган.\nтўртинчидан, давлат таълим стандартлари ва талаблари, ўқув жараёнига ўқув режалари ва дастурларини, таълим соҳасига экспериментал ва инновацион фаолият таълимни жорий этиш билан боғлиқ масалалар тартибга солинган. Ўқишга қабул қилиш, жумладан мақсадли қабул қилиш механизми баён этилган;\nбешинчидан, давлат томонидан тартибга солиш ва назорат қилиш дастаклари регламентланган:\nа) биринчиларга қуйидагилар киради:\nнодавлат таълим ташкилотларининг фаолиятини лицензиялаш – лицензиялар Таълим инспекцияси томонидан чекланмаган муддатга, ҳар бир таълим тури учун алоҳида берилади;\nтаълим ташкилотларини аттестациядан ва давлат аккредитациясидан ўтказиш – Таълим инспекцияси томонидан 5 йил муддатга амалга оширилади. Бунда нодавлат таълим ташкилотлари лицензия олинган кундан эътиборан 5 йил давомида аккредитациядан ўтган деб ҳисобланади, бу муддат тугагач, ушбу аттестация ва аккредитациядан ўтказилади. Давлат аккредитациясидан ўтган ташкилотлар махсус реестрга киритилади, бу ҳақдаги маълумотлар Таълим инспекциясининг сайтига жойлаштирилади;\nхорижий давлатда 1992 йил 1 январдан кейин олинган таълим тўғрисидаги ҳужжат тан олиш, шунингдек таълим соҳасидаги расмий ҳужжатларга апостиль қўйиш. Тан олиш ва апостиль қўйиш ҳам Таълим инспекцияси ваколатига киради;\nб) Таълим инспекцияси қуйидагиларга ҳақли:\nнодавлат таълим ташкилотларида таълим-тарбия жараёнининг сифатини назорат қилиш ва мониторингини амалга ошириш – бизнес-омбудсманни хабардор қилган ҳолда;\nтаълим ташкилотлари томонидан берилаётган таълимнинг мазмуни ва сифати таълим тўғрисидаги қонун ҳужжатларига номувофиқлигини аниқлаган ҳолларда – уларни бартараф этиш юзасидан уларга тақдимномалар киритиш. Тақдимнома бажарилмаган тақдирда - таълим ташкилотининг давлат аккредитацияси тўғрисидаги сертификатини бекор қилиш.\nҚонун “Халқ сўзи” газетасида эълон қилинган ва 24.09.2020 йилдан кучга кирди.\nТаълим тўғрисидаги ҳужжатларнинг намуналари тасдиқланди\nОТМда таълим учун ҳақ тўловчилар учун учта муаммо\nТаълим, тарбия ва илм-фан қандай ривожлантирилади\nСпорт соҳасида янги муассасалар ташкил этилди\nСейсмология соҳаси махсус жамғарма томонидан қўллаб-қувватланади\nЮридик техникумларга ўқишга қандай қабул қилинади


Кипр президенти: Миср самолётининг олиб қочилиши теракт эмас\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Кипр президенти: Миср самолётининг олиб қочилиши теракт эмас\t14:51, 29 март\tКипр президенти Никос Анастасиадис Мисрга тегишли ҳаво лайнерининг олиб қочилиши теракт эмаслигини маълум қилди. Бу ҳақда “Вести” хабар бермоқда.\n“Ҳар доим ҳамма нарса аёллар билан боғлиқ”, – деди у бўлиб ўтган ҳодисани изоҳлар экан.\nБугун эрталаб Иброҳим Сомахи исмли шахс Egypt Air авиакомпаниясининг Искандария-Қоҳира йўналишида парвоз қилаётган А320 самолётини гаровга олди.\nУ самолёт командирини Ларнак аэропортига қўнишга мажбур қилиб, акс ҳолда ўзини портлатиб юбориш билан таҳдид қилди.\nСамолёт қўнгач у гаровдаги йўловчиларнинг барчасини озод қилган. Айрим маълумотларга кўра, ҳозирда самолёт ичида фақат экипаж аъзолари қолган. Самолётни олиб қочган шахс унга сиёсий бошпана тақдим этилишини талаб қилмоқда. Бундан ташқари, у Кипрда яшовчи собиқ рафиқасига хат бериб юборган. Полициячилар айни пайтда аёлни излаб топишган ва у турмуш ўртоғи билан музокараларда иштирок этиш учун аэропортга келган.


Жийдали қулонликлар бугунги синовли кунларни ҳамжиҳатликда ўтказишмоқда - AmuNews.uz - энг сўнгги янгиликлар\nЖийдали қулонликлар бугунги синовли кунларни ҳамжиҳатликда ўтказишмоқда\nХалқимизда ер деҳқонни боқади деган ҳикматли гап бор. Меҳнаткаш халқимиз эрта баҳордан мўл-кўл ҳосил, ризқ-рўз ундириш илинжида ер билан тиллашиб, унга меҳр қўяди. Ҳар бир ниҳолни ўз фарзанди каби тарбиялайдиган, кун-у тун меҳнат ишқи билан яшайдиган асл деҳқонлар Оқ олтин овулининг Жийдали қулон аҳоли пунктида ҳам умргузаронлик қилишади.\nЖийдали қулонда 169 хонадон мавжуд бўлиб, унда 943 нафар аҳоли яшайди. Хонадон соҳиблари меҳнатда суяги қотган, ернинг тилини, деҳқончиликнинг ҳадисини олган инсонлар. Ҳатто қачон, қайси ойда, қандай ерга қанақа экинлар экилишидан тортиб, ҳар соатда қандай парвариш қилишгача билишади. Йил ўн икки ой тинимсиз меҳнат қилишади. Қиш ойларида ҳам бўш ўтирмасдан, иссиқхона учун керакли миқдорда тўйинтирилган махсус тупроқ тайёрлашади. Февраль ойидаёқ кўчат ўтқазишни бошлашади. Бугунги кунда деярли ҳар бир хонадонда қўлбола иссиқхона бор. Унда эртаки карам, помидор, бодринг, булғор қалампири, бақлажон, қовун, тарвуз, ҳар хил навдаги гул кўчатлари, кўкатлар, пиёз етиштиришади.\nБутун дунё бўйлаб коронавирус касаллиги тарқалиб, карантин эълон қилинган айни кунларда кимдир уйида ётиб, кимнидир ваҳима босиб, таҳликада турган бир кунда жийдали қулонликлар томорқасидаги иссиқхонасида оилавий меҳнат қилишмоқда. Томорқаларига иссиқхонада етиштирилган сабзавот кўчатларни ўтқазиб, ортганини кам таъминланганларга бепул беришаяпти.\n- Қишлоғимиз ёшлари Pоссия, Қозоғистон давлатлари ёки Тошкентга бориб, иш излаб, сарсон-саргардон бўлиб юришмайди. Ҳовли, томорқа, дала юмушларидан ортмайди. Чунки томорқамиздан йилига 3 марта экин экиб оламиз. Айни пайтда мана бу 0,2 сотих ерда етиштирган пиёзимизнинг ўзидан 3 миллион даромад олдик. Шу деҳқончилик орқасидан 2 ўғлимни уйлантириб, 2 қизимни чиқардик, иморат солиб, машина олдик. Далада қовун-тарвуз ҳам экамиз, мол боқамиз. Хуллас тирикчилигимиз бинойидай -, дейди Марям опа Бобожонова.\nЖийдали қулонда яшовчи меҳнаткаш аёллардан Норгул Худоёрова, Жумагул опа Гаппаровалар ҳам 3-4 сотих ерга қурилган иссиқхонасидан ҳар йили 10-12 миллион сўмлик даромад олишади. Айни кунда улар бутун аҳоли пункти бўйлаб, хонадонларга кўчат етказиб беришаяпти. Қишлоқ аҳолисининг яна бир хислати борки, улар нафақат ҳалол меҳнатни улуғлашади, балки илм олишга ҳам қизиқишади. Ота-оналар фарзандларини ўқимишли, илмли-билимли қилишга интилишади. Ҳар йили бу қишлоқдан 10-12 нафар ёшлар олий таълимга ўқишга киришга муваффақ бўлади.\nАйни кунда Жийдали қулонда иш қизғин. Бекорчилик, унинг орқасидан келадиган ўзаро келишмовчилик, уруш-жанжаллар ҳам йўқ, ҳаммаёқ тинч. Бир-бирига меҳр-оқибатли, ҳамжиҳат аҳоли яшайди. Саришталикка, тозаликка, бугунги кунда ҳаммани таҳликага солаётган коронавирус инфекциясидан сақланиш қоидаларига амал қилиб, хонадонини, кўчасини, маҳаллани озода тутадиган келин-қизлари бор.\nҲа, бирдамликда кўп синовларни, қийинчиликларни енгиш мумкин. Биргаликда мутахассислар бераётган тавсияларга, карантин қоидаларига қатъий амал қилсак, албатта, бу кунлардан ҳам талофатларсиз ўтамиз.\nЗиёда Сададдинова, Оқ олтин овул фуқаролар йиғинининг\nОила, хотин-қизлар ва ижтимоий-маънавий\nмасалалар бўйича раис ўринбосари.\nАЖДОДЛАP МАТОНАТИ ВА ЖАСОPАТИ БИЗ УЧУН ҲАМИША ИБPАТ


КЕЧИРИМЛИ БЎЛАЙЛИК — Zamaxshariy.uz\n10 октября, 2020 admin Мақолалар\nАллоҳ таоло инсонларни яхшиликка чақириб, ёмонликдан қайтариб камтарона ҳусни хулқ билан умр ўтказишимизга даъват қилади. Аллоҳ таоло инсонларнинг суратини гўзал шаклда яратиб қўйган. Агар у ўз сийратини ҳам гўзал қилса, ҳақиқий комил инсон бўлади. Албатта барча яхши хулқ ва сифатларни ўзида жамлаган инсонлар учун намуна бўлган зот бу Расулуллоҳ (с.а.в) дирлар. Қалам сураси 4-оятда, яъни: “Албатта Сиз буюк хулқ узра дурсиз.” Ушбу ояти Каримда Расуллоҳ (с.а.в) нинг хулқлари улуғлик билан сифатланмоқда. Камтарга камол деб бежизга айтилмаган ҳар бир инсон камтарона, тавозели бўлса, ҳусни хулқ яъни чиройлм хулқли бўлса, у эл-юрт олдида мартабаси, улуғ ва юксак бўлади. Яъни: “Муҳаммад алайҳиссалом Қуръондаги олий хулқлар ҳақида сўрашганда “Хулақлари Қуръон эди” деб жавоб берганлар.\nПайғамбаримиз (с.а.в) нинг ўзлари “Мен яхши хулқларни мукаммал қилиш учун юборилганман” деганлар, “Инсон яхши хулқи билан кундузни рўза тутиб, кечани намоз ўқиб ўтказадиганлар даражасига етади” деганлар.\nАна шундай яхши сифатлардан бири камтарликдир. Унинг акси эса ёмон хулқлардан бири бу кибрдир. Камтарлик билан тавозелик инсонга муносиб физилатдир. Улуғлик эса фақат Аллоҳ таолога хос бўлган сифатдир. Қуръони Каримда, яъни: “Осмонлар ва ердаги барча буюклик ёлғиз Уникидир. У қудратли ва ҳикматли зотдир. (Жосия сураси 37-оят)\nҲурматли азизлар, барча буюк инсонларни юксак мақомга чиқарган сифат мутавозелик бўлса, барча тубан кишиларни ўша тубанликка қулатган бу манманликдир, кибр ва мақтанишлик бу ёмон сифатлардандир. Гуноҳларнинг асоси бу кибрдир, шунинг учун ҳам кибр туфайли шайтон Аллоҳ таолонинг раҳматидан маҳрум бўлди. Аллоҳ таоло Одам (а.с)ни яратган вақтда барча фаришталарни унга сажда қилишга буюрди. Шунда фаришталар уни сўзсиз бажардилар. Ва Одам (а.с)га сажда қилдилар, лекин Иблисгина ушбу амрга бўйсунмади, яъни Аллоҳ таоло айтди: “Сени буюрганимда сажда қилишингга нима монеълик қилди?” У деди: “Мен ундан яхшиман, мени оловдан яратгансан. Уни (Одамни эса) лойдан яратдинг” (Аъроф сурати 12-оят)\nАзизлар, мана шу нарса дунёдаги барча исённинг бошидир. Лаънати Иблим Аллоҳнинг биру борлигини ҳеч қачон инкор қилмаган, унинг холиқ -яратувчи, розиқ рўз берувчи, рабб-тарбия қилувчи, ҳоким-ҳукм қилувчи эканини ҳеч қачон қайтармаган, энг ёмони гуноҳни қилиб қўйиб тавба этмасдан қилган ишини оқлашга ўтишликдир.\nШунинг ҳам инсон доимо каттага ҳам кичикка ҳам камтарона муносабатда бўлмоғи керак. Берган неъматларга шукроналик билан яшаб умрини ўтказса Аллоҳ таоло унинг икки дунё саодатига муяссар қилади. Бу дунёда амал қилгани учун, оҳиратда эса ажру-савобини наъмои аъмолига битилади.\nАллоҳ таоло барчаларимизни ўзини суюкли бандаларидан қилсин.\nН.Яқубов Хива тумани “Гулланбоғ” масжиди имом-хатиби\nPrevious Post:Динимиз шиори жаҳолатга қарши маърифат\nNext Post:ПОКИЗАЛИК – МЎМИН ЗИЙНАТИ


Афсус “Рома”да Шомуродовга имкон беришмаяпти 2-12-2021, 13:53 | Zamin.uz\nШомуродов бой берилган учрашувнинг 81-дақиқасида кўриниш берди. 9-10 дақиқа ичида “Ювентус”дек гранд клуб дарвозасига йўл топиш учун имкон ҳам, вақт ҳам бўлмади. Бу учрашувдан кейин “Рома” мухлислари Элдор Шомуродовга Моуриньо имкон бермаётганини гапира бошлади. Эътиборингизга “Рома” мухлисларининг фикр ва мулоҳазаларини тақдим этамиз.\nGianluca Boccuto: Моуриньо ҳужумчи танлашда адашди. Абрахам жароҳат олган ва оптимал формадан анча узоқда. Энг асосийси, унинг ҳаракатларида қатъият етишмади. Бу ҳужумчи учун жуда зарур хусусият. Верету пенальтини ундан олиб қўйгани ҳам бежиз эмас. Менинг фикримча, Элдор Шомуродовга имконият бериш керак эди.\nFlavia Mancini: Ҳужум чизиғи расво ўйнади. Шомуродов баҳсга қўшилиб, иккита ҳужумчи билан ҳам ўйинимиз ўхшамади.\nVittorio Pitorri: Моуриньо нега Шомуродовга ишонч билдирмаётганига ҳеч тушунмаяпман. Ўзбек ҳужумчиси “Рома”даги дастлабки учрашувларни зўр ўтказган эди. Ҳозир жароҳатланган Абрахамни ўйнатмасдан, Элдорга имкон бериш керак.\nChristian Frasca: Менга Шомуродов қандай иштиёқ билан майдонга тушгани ёқди. Бу ҳужумчига имкон беришмаётгани ачинарли. У ўйинга қўшилиши билан ҳужум чизиғи жонланди.\nFederico de Luca: Шомуродов сариқ карточка олди ва бир-икки марта ўйиндан ташқари ҳолатга тушди. Унинг фаоллиги ҳам бизни қутқара олмади.\nGiulia Di Cocco: Моуриньо ўйин охирида фақат Шомуродовни майдонга туширди. Борха Майораль ва Карлес Перес каби ҳужумчиларни захира ўриндиғида ушлаб ўтирди.\nGabriele Macchiusi: Бизни Шомуродов ҳам қутқара олмади.\nRoberta Palombo: Моуриньо ўйинчи алмаштиришни чўзиб юборди. Биринчиси жароҳат туфайли алмаштирилди. Кейингиса эса 81-дақиқада ўйинга қўшилди. Шомуродовга ўзини кўрсатиш учун вақт етишмагани яққол билиниб турди.\nБу италиялик ишқибозларнинг изоҳлари эди. Ўзбекистонлик футбол мухлислари бу борада қандай фикрда? Сиз ҳам Моуриньо ҳақиқатан Элдорга имконият бермаяпти деб ҳисоблайсизми? “Замин” янгиликларини “Инстаграм”да кузатиб боринг\nЯнгиликлар » Спорт » Афсус, “Рома”да Шомуродовга имкон беришмаяпти!


Гриппга ўхшаш саратон туридан эҳтиёт бўлинг! | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nГриппга ўхшаш саратон туридан эҳтиёт бўлинг!\nГриппга ўхшаш саратон туридан эҳтиёт бўл...\n21:58 / 10 Jun\nЛимфа тизимида ривожланаётган саратон касалликларининг умумий номи сифатида аталувчи ленфома кўпинча грипп аломатлари билан бошланади, дейди туркиялик гематология бўйича мутахассис Сердар Бедии Омай.\nДокторнинг таъкидлашича, бу саратон тури бўлиб, унинг давоси бор, агар биринчи босқичда аниқ ташхис қўйилса ва зарурий муолажалар қўлланилса.\nСаратон лимфа тугунлари, суяк илиги, қон ва бошқа лимфоцитларда кўпайиши мумкин. Ушбу касаллик баъзи вирус инфекциялари (ЭБВ, ОИВ, Гепатит C, ҲТВЛ-1) ва баъзи бактериал инфекциялар (Ҳеликобаcтер Пйлори) ва иммунитетнинг пасайиши натижасида ривожланиши мумкин.\nТананинг маълум қисмларида бир ёки бир нечта шишган лимфа тугунларининг пайдо бўлиши энг кўп тарқалган симптом ҳисобланади. Шифокор Сердар Омайнинг таъкидлашича, бу тугунлар бўйин, кўкрак қафаси юқори қисмида, қўлтиқ ости қисмида ёки қоринда оғриқсиз шишлар орқали пайдо бўлади.\nШишган лимфа тугунлари йўтал, нафас қисиши, иситма, тунда терлаш, чарчоқ, вазн йўқотиш, терида қичишиш каби аломатлар беради. Оғриқсиз лимфа тугун пайдо бўлганда, иситма ва вазн йўқотиш ҳоллари кузатилганда дарҳол шифокорга мурожаат қилиш керак. Докторнинг таъкидлашича, касалликни келтириб чиқарувчи сабаблар ҳали номаълум.


Функционал дастур: Қаҳвахона\nМанзил: Тошкент шаҳри, Т. Шевченко кўчаси, 40\nУмумий майдони: 183 м2\nҚаватлар сони: 1\nУчастка майдони: 183 м2\nМуаллиф архитекторлар / интерьер дизайнерлари жамоаси: АДС студияси\nЛойиҳалаштириш муддати: 1 ой\nАмалга ошириш муддати: 4 ой\nЛойиҳа қандай ҳолатларда юзага келди, буюртмачи томонидан қандай вазифалар қўйилди, улар қандай ҳал этилди: Лойиҳа вазифаси - брендбук ҳамда жойнинг умумий концепциясига мувофиқ лофт услубида ўзига хос интерьер яратишдан иборат. Асосий бренд ранги - қизил. Асосий маҳсулот - қаҳва, аъло қаҳва. Вазифа ечими учун дағал, қаттиқ материаллардан фойдаланилди - бетон, металл, ёғоч, қизил акцентлар - рамзий белгилар, эшиклар.\nОбъект контексти (табиий муҳит ёки шаҳарда / қишлоқда қурилиш тавсифи, участка катталиги, нималарга чегарадошлиги): Қаҳвахона шаҳар марказида, бошқа қаҳвахоналарга ёнма-ён жойлашган, бироқ бошқалардан сезиларли даражада фарқ қилиб, эътиборни ўзига жалб этади.\nФойдаланилган материал ва технологиялар: Безаш материаллари - бетон тусида манзарали сувоқ, эскирган, бўялган ёғоч тахталар, айрим жойларда мавжуд ғиштлар қолдирилди ва устидан тўқ кулранг ва қизил рангга бўялди. Полда - ламинат, шифтда - ўрнатилган светилникли металл тўр, столлар остида - якка тартибда ёритиш тизими. Кираверишда ёғоч тахталардан бажарилган кенг шифт панели мавжуд. Ёруғлик, манзарали акцентлар кўп. Мебель табиий ёғоч ва металлдан ишлаб чиқарилган. Гуллар учун бетонли кашполар ва интерьерга контраст, ҳаёт, ранг бахш этувчи кўплаб ўсимликлар мавжуд.


ЎзА - Битирувчи-фахрийлар пойтахтимиздаги музейларга саёҳат қилди\nБитирувчи-фахрийлар пойтахтимиздаги музейларга саёҳат қилди\n12.07.2018 10:34 Чоп этиш версияси\nЎзбекистон Республикаси Қуролли Кучлари академияси (Тошкент олий умумқўшин қўмондонлик билим юрти)нинг ташкил топганига 100 йил тўлди!\nШу муносабат билан мамлакатимизга ташриф буюрган Мустақил Давлатлар Ҳамдўстлигига аъзо мамлакатлар ва бошқа давлатларда истиқомат қилувчи билим юртининг битирувчи-фахрийлари учун пойтахтимиздаги Темурийлар тарихи музейига саёҳати уюштирилди.\nМеҳмонлар темурийлар даври тарихи, маданияти ва санъатига оид ноёб экспонатлар билан танишди. Бу ердаги нодир буюмлар, аёллар ва эркаклар либослари, китоблар ва бошқа экспонатларни кўриб, аждодларимиз ўтмиши ва турмуш тарзи ҳақида маълумотларга эга бўлди.\nХалқимизнинг улкан бунёдкорлик салоҳияти, бой тарих ва маънавий меросини ўзида мужассам этган мазкур музей барчада катта таассурот қолдирди.\nШунингдек, битирувчи-фахрийлар Ўзбекистон Қуролли Кучлари давлат музейида ҳам бўлди. Мамлакатимизнинг мудофаа салоҳиятидан сўзловчи ушбу музейига ташриф буюрган киши борки, юрт осойишталигини таъминловчи ҳарбий хизматчиларга ҳаваси, шарафли касбга эса ҳурмати ошади. Мутахассислар томонидан иштирокчиларга халқимизнинг қадимги ҳарбий тарихи, миллий армиямизнинг ривожланиш йилларини акс эттирган экспонатлар ҳақида атрофлича маълумот берилди.


Юрак атрофидаги оғриқнинг сабаби нима? - 18 Марта 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Март » 18 » Юрак атрофидаги оғриқнинг сабаби нима?\nЮрагим ва курагим атрофида оғриқ бўлиб туради. Яқинда юрак атрофидаги оғриқларнинг ҳаммаси ҳам юрак кассаликларидан эмас деган гапни эшитиб қолдим. Шу ростми? Юрак атрофидаги оғриқлар қайси кассалликлар билан боғлиқ бўлиши мумкин?\nТемур Зайниддинов, Бухоро\nСаволга олий тоифали функционал ташхис қўйиш шифокори Ситора Налибаева жавоб беради\nҲар бир киши умрида бир марта бўлсада кўкрак қафасида, курагида ёки юрак атрофида оғриқ ёки ёқимсиз ҳолатни ҳис қилиши мумкин. Бу безовталик танамизнинг энг муҳим аъзоси юрак атрофида юз берганлиги туфайли, хавотир олишимиз табиий. Келинг, аввал оғриқнинг турлари ҳақида гаплашиб олайлик.\nОғриқ турлича бўлади:\nСанчиқли, сиқувчан, симиллатувчан, ёндирувчан, зирқиратадиган.\nОғриқ тананинг маълум бир жойида ёки бутун танага тарқалган бўлиши мумкин. Елкада, куракда, чап қўлда, пастки жағда, қоринда пайдо бўлиб, бир неча дақиқа ёки бир неча соатлаб, ҳатто кунлаб давом этиши мумкин. Қўл қимирлаганда, тана ҳолати ўзгарганда, ёки нафас олганда эса зўрайиши ҳам мумкин. Баъзи пайтда овқатланганда, тинч ҳолатда, жисмоний иш қилаётганда ёки ҳаяжонланганда ҳам оғриқ пайдо бўлади.\nОғриқ пайдо бўлишинг сабаби жуда кўп: юрак касалланганда, стенокардия, инфаркт миокардда, юрак шамоллаганида, ревматологик хасталиклар. Неврозда, кўкрак қафаси ва қовурғалар шамоллаганида, ошқозон ва ичак касалликларида эса оғриқ юрак атрофида ва курак атрофида сезилади\nЮрак нега оғрийди?\nБунинг сабаби нимада? Нега тез ёрдамга энг кўп мурожаат юрак оғриғи сабабли бўлади\nЮракдаги оғриқ 2 та асосий гуруҳга бўлинади:\nАнгиноз оғриқлар — бунга юракнинг ишемик касалликлари;\nКардиалгиялар — юрак шамоллаш орқали юзага келган; туғма пороклар ёки вегетатив дистониклар.\nАнгиноз (ишемик, стенокардия) оғриқлар ҳаяжонланганда, жисмоний зўриқишда қон оқимининг кучайишида юзага келади. Шунинг учун бу оғриқ юрганда, ҳаяжонланганда, асабийлашганда пайдо бўлади ва бу ҳолатда шифокор билан маслаҳатлашиб, тезда нитроглицерин қабул қилиниши керак. Ишемик оғриқлар ёндирувчан, сиқилувчан, қисувчан бўлиб, одатда кўкрак орқасида, ўнг елкада, қўлда, курак тагида ва жағнинг пастки қисмида кузатилади. Оғриқ кучли нафас қисиши билан кузатилади. Кучли, эзувчи, сиқувчи, ва ёндирувчи кўкрак орқасида ёки чап тарафида пайдо бўлган оғриқ — ўткир миокард инфаркти даракчиси бўлиши мумкин, бу ҳолатда нитроглицерин ёрдам бермайди.\nКардиалгия юрак ревмотологик хасталанганда, миокардитда, юракнинг ташқи пардаси шамоллаши — перикардда юзага келиб, оғриқ узоқ, санчиқли, зирқираб оғрувчи бўлади ва кўкракдан чапроқда пайдо бўлиб йўталганда ва нафас олганда зўраяди. Бу ҳолатда хам нитроглицерин ёрдам бермайди, аммо оғриқни қолдирувчи дори дармонлар ёрдам беради.\nЮрак атрофидаги оғриқлар қандай ҳолатларда юрак билан боғлиқ эмас.\nАгар юрак атрофидаги оғриқ тана эгилганда ёки бурилганда, чуқур нафас олганда, нафас чиқарганда, қўллар ҳаракатлантирилганда пайдо бўлса, нитроглицерин ва валидол ёрдам бермайди, чунки бу радикулит ёки қовурғаларнинг касалланганлиги бўлиши мумкин.\nҚовурға орасидаги санчиқли, ноаниқ оғриқ асаб тизими касаллиги (невроз)да ҳам учрайди.\nРуҳий зўриқиш, руҳий тушкунликда оғриқ бўйин ва елкада бўлади. Бунда "юрагим оғрияти шекилли” деб кардиологга мурожаат этган беморни тинчлантириб, бошқа мутахассисларга учраш тавсия этилади.\nХудди шундай оч қолганда ёки овқат еганда оғриқ бўлса, бу ошқозон ёки ошқозон ости бези касалланганлигининг белгиси бўлишим мумикн. Оғриқнинг сабаби умуртқа поғонасининг кўкрак қафаси касаллиги ёки остеохондроз ҳам бўлиши мумкин.\nОғриқ сабаби қандай аниқланади?\nОғриқнинг сабабини аниқлаш учун кардиолог ва кардиожаррох белгилаб берган текширувлардан ўтиш лозим.\nэлектрокардиограмма(ЭКГ), стресс-ЭКГ (тредмилл-тест, велоэргометрия), жисмоний зўриқишдаги ЭКГ кўриги ва суткалик холтер-мониторинг ЭКГ.\nФонокардиография усули юрак шовқинни текшириш учун.\nЭхокардиография усули юрак мушакларини ультратовуш ёрдамида текшириб, юракдаги қон оқимининг тезлигини аниқлайди.\nКоронарография усули коронар артерия холатини текширади.\nМиокард сцинтиграфия усули юрак мушакларидаги қон етишмовчилигини аниқлайди.\nЮракка тегишли бўлмаган оғриқни аниқлаш\nЮракка тегишли бўлмаган оғриқни текшириш учун умуртқа поғонасини рентгенография, компьютер ва магнит-резонанс томография қилдириш, невролог, ортопед, гастроэнтеролог ёки тиббий психологга мурожаат қилиш лозим.\nТашхис қўйилиб, оғриқ сабаби аниқлангач, шифокор тегишли муолажаларни белгилайди. Шундай экан юрак ва унинг атрофидаги оғриқларда ўзбошимчалик билан уй шароитида даволанишга йўл қўйиб бўлмайди\nКатегория: Foydali maslahatlar / Полезны советы | Просмотров: 946 | | Рейтинг: 0.0/0


«FIDO-BIZNES» компанияси 1993 йилда ташкил топган эди. Бугунги кунга келиб компания Ўзбекистон бозорида ахборот тизимлари ва технологик ечимларнинг энг йирик яратувчилари ва етказиб берувчиларидан бири ҳисобланади..\n«FIDO-BIZNES» компанияси 1993 йилда ташкил топган эди. Бугунги кунга келиб компания Ўзбекистон бозорида ахборот тизимлари ва технологик ечимларнинг энг йирик яратувчилари ва етказиб берувчиларидан бири ҳисобланади.\nАйни вақтда компанияда доимий асосда 100 та ходим ишламоқда. СУБД Oracle, Oracle E-Business Suite, IBM, СУБД DB2 бўйича ўқиган ва сертификат олган мутахассислар ҳам бор.\nКомпания Oracle, IBM, Террасофт каби компанияларнинг ҳамкори ҳисобланади ва қуйидаги хизматларни таклиф этади:\nФойдаланишга тайёр дастурий таъминотни ишлаб чиқиш;\nOracle, тайёр ечимларини етказиб бериш, жорий қилиш ва техник таъминлаш;\nСУБД Oracle, СУБД DB2 ни етказиб бериш ва техник қўлаб-қувватлаш;\nСервер қурилмаларини етказиб бериш.\nБуюртмачиларга қулай ечимларни таклиф этиш, ахборот технологияилари соҳасидаги энг янги ютуқларни қўллаган ҳолда бошқарув ва ҳисобни автоматлаштириш. Биз буюртмачиларимизни исталган мураккаблик даражасидаги корпоратив ахборот тизимларини ишлаб чиқиш, лойиҳалаш, етказиб бериш, ўрнатиш, созлаш ва қўллаб-қувватлаш соҳасида хизматлар билан таъминлашга интиламиз.


“БИЗ ЗЎРАВОНЛИККА ҚАРШИМИЗ!” - Яшнобод тумани ҳокимлиги\nПойтахтимизнинг Яшнобод туманидаги 24-сонли мусиқа ва санъат мактабида «Биз зўравонликка қаршимиз!» мавзусида туман хотин-қизлар қўмитаси ҳамда туман ички ишлар органлари фаолиятини мувофиқлаштириш бошқармаси ҳамкорлигида тадбир ўтказилди.\nУнда Тошкент шаҳар ИИБ ХПБ бошлиғининг ўринбосари Махсуда Хўжаназарова, фалсафа фанлари доктори, профессор Жамила Шермуҳаммедова, туман хотин-қизлар қўмитаси раиси Феруза Раҳматуллаевалар иштирок этди ва сўзга чиқди.\nШунингдек, тадбирда оиласида турмуш ўртоғидан зўравонлик кўрган аёллардан бири Мавлуда Қурбонова билан суҳбат ўтказилди. Туман маҳаллаларида маънавий-маърифий ишларни намунали ташкил этаётган етти нафар мутахассислари тақдирландилар.\nТадбир иштирокчилари ҳукмига “Алданган аёл қисмати” ҳужжатли фильми ҳавола қилинди.\nPrevious Post:“ЯШНОБОД”НИНГ САФАРДАГИ МУҲИМ ҒАЛАБАСИ\nNext Post:7-СОНЛИ ИИБГА ЯНГИ БИНО ТОПШИРИЛДИ